İncə ayaqları və incə bel üçün 7 asanas - Ev yoga təcrübəsi - 2022\nİncə ayaqları və incə bel üçün 7 asanas\nRəqəmlərinizin hörməti yaradır.\nBacaklarınızı bərkitmək və belinizi azaltmaq istəyirsinizsə, bu qısa seti tətbiq edin. Gündəlik təcrübə ilə, o, tezliklə əzələləri gücləndirəcək və balansı saxlamaq üçün öyrədir.\nTəcrübənin başlanğıcında, Surya Namaskar ardıcıllığına əməl edin. Vücudu enerji ilə doldurmaq və daha sonra işləmək üçün istilənmək üçün 3-5 ətək sürürlər.\nTələsənadan nəfəsdə, əllərini yuxarı uzatın və kafedə oturduğunuz kimi bacaklarınızı əymək. Knees irəliyə baxır və barmaqlardan yuxarıdır.\nHər bir nəfəs ilə, torakal bölgədə əyilməyə çalışın. Ayaqları yerə sıx şəkildə basın. Bu mövqeyi 3 nəfəs üçün saxlayın.\nPlanka qoyun. Tülkü aşağı ilə İtlər mövqeyinə daxil olmaq üçün pelvis qaldırın. Biləklərinizə xəsarət yetirməmək üçün avuçlarınızın yerə bərabər şəkildə basın. Zəminə basın, lakin güclü gərginlik və ağrı ilə - mərtəbədən qabıqları çəkin.\nAdho Mukha Şvanasana da durub, sağ ayağını salır, irəliləmək və əymək. Arka ayağınızı 45 dərəcəlik bir açıya içəri sarın. Ayağın əzələlərinin uzanmasına və qolların gücünə doğru uzanır.\nVəziyyəti sola çevirin. Sağ ayaq eyni vəziyyətdədir. Onun dizi ayağın xəttinə çatmamalıdır. Sol ayağını 90 dərəcə döndərin.\nLomber qüsuru aradan qaldırılması üçün pelvis twist. Əllərini yandığınız, sağ tərəfin barmaqlarına baxın. 5 nəfəs alma dövrü üçün mövqeyə keçir.\nWarrior II pozucusuna baxmayaraq, ağırlığı ön ayağa köçürün. Vücudu yerə paralel qədər əymək, yerdən arxa ayağını yıxmaq. Qollar, arxa və arxa bacak düz bir xətt təşkil edir. Balansı qoruyarkən gözləri birbaşa yönləndirin. Nəfəs alma prosesinin 3 dövrünü tutun.\nVirabhadrasan III-də dayanıb, cəsədi vertikal qaldırır. Arxa ayağınızı bükün və ayağınızı ayağın iç bığına qarşı basın. Ayağın kiçik əzələlərini işə salmaq və tarazlığı təmin etmək üçün ayaq üstü ayağının əsasını zəminə basın.\nVrikshasana mövqeyində baş əyri tərəfindən bükülü ayağı alın və düzəldin. Bir neçə tənəffüs dövrü üçün bu vəziyyətdə qalın, sonra ayağınızı yan tərəfə çəkin.\nAyağınızı tamamilə düzəldə bilməzsəniz rahat bir vəziyyətdə buraxın. Əsas odur ki, arxa tərəfi düz tutun. 3 nəfəs dövrünə görə tutun, sonra da Mount mövqeyini daxil edin. Nefesini bərpa edin və kompleksi digər tərəfdən təkrarlayın.\nŞəkil: karlatafra / instagram.com\nArtıq çəkidən dinamik yoga kompleksi\nYaşamaq üçün 7 çakrasın gücü\nMandala "Time Spiral" keçmişə qayıtmaq və vəziyyəti təkrarlamağa kömək edəcək.\nNiyə özünü sevmək tənqiddən daha təsirli?\nYoga və qaçma: nəyə görə birlikdə çalışmaq faydalıdır?\nXoşbəxt bir qadının 6 vərdişi\nYaxşı bir əhval üçün Ayurveda sirləri\nBöyük gluteal əzələlər üçün Yoga. Part I\nSevgi üçün ürəyi açın: Anahata Chakra üçün asanas\nYaz aylarında dəri nəmləndirməsinin əhəmiyyəti\nCopyright 2022 \_ none \_ İncə ayaqları və incə bel üçün 7 asanas


İran-Azərbaycan marşrutu üzrə narkotika qaçaqmalçılığı ilə məşğul olan iki qrup zərərsizləşdirilib\nSiyasət 28 İyul 2008 16:35 (UTC+04:00)\nAzərbaycan, Bakı,28 iyul / , müxbir K. Zərbalıyeva/ Milli Təhlükəsizlik Nazirliyi "İran-Azərbaycan" marşrutu üzrə qaçaqmalçılıq yolu ilə narkotiklərin daşınması ilə məşğul olan iki qrup zərərsizləşdirib.\nMTN-in ictimaiyyətlə əlaqələr mərkəzinin bazar ertəsi yaydığı məlumata görə, onlardan ümumi çəkisi 33 kiloqramdan çox narkotik vasitələr aşkarlanaraq götürülüb.\nBakı şəhər sakinləri - Afət Hüseynova, Niyazi Əkbərov və Nazim Cabbarov saxlanılıb və 31 kq 124,5 qram narkotik vasitə olan həşiş qətranı götürülüb.\nMüəyyən edilib ki, onlar və habelə hazırda şəxsiyyəti istintaqla araşdırılan İran vətəndaşı qabaqcadan əlbir olmaqla, həmin narkotik vasitəni qaçaqmalçılıq yolu ilə Azərbaycan Respublikasının gömrük sərhədindən, gömrük nəzarətindən gizli keçirərək, satış məqsədi ilə İrandan Azərbaycana gətiriblər.\nAfət Hüseynova İran vətəndaşına sifariş verdiyi narkotik vasitəni ondan qəbul etməyi Niyazi Əkbərova və Nazim Cabbarova tapşırıb.\nBu məqsədlə Niyazi Əkbərov Afət Hüseynovaya məxsus və özünün etibarnamə ilə idarə etdiyi "WANHOLL" markalı avtobusla Bakı şəhərindən İrana yola düşüb.\nƏkbərov İranın Rəşt şəhərinin Fuman qəsəbəsində həmin İran vətəndaşından narkotik vasitə olan 31 kq 124,5 qram həşiş qətranını təhvil alıb və avtobusun istilik hava borusunun içərisində narkotiki gizlədib.\n2008 - ci il iyulun 25 -də MTN tərəfindən keçirilmiş əməliyyat tədbirləri nəticəsində, Niyazi Əkbərov saxlanılıb və avtobusa baxış zamanı 31 kq 124,5 qram həşiş qətranı aşkarlanaraq götürülüb.\nMilli Təhlükəsizlik Nazirliyi tərəfindən həyata keçirilən digər əks-kəşfiyyat tədbirləri çərçivəsində, Sumqayıt şəhər sakini Ziyəddin Əlizadə və İran vətəndaşı Nadir Seyidi saxlanılıb, onlardan 1 kiloqram 887,5 qram narkotik vasitə olan həşiş aşkarlanaraq götürülüb.\nMüəyyən edilib ki, əldə olunan razılığa görə, Əlizadənin sifarişi ilə hazırda şəxsiyyəti istintaqla müəyyənləşdirilən İran vətəndaşı külli miqdarda narkotik vasitə olan həşişi qrupun digər üzvü Nadir Seyidinin idarə etdiyi "HOVO" markalı avtomobilin ehtiyat təkərinin içərisində gizlədib.\nƏlizadə Bakı şəhərinin "Aeroport" adlanan ticarət mərkəzinin ərazisində Nadir Seyidinin İrandan qaçaqmalçılıq yolu ilə gətirdiyi narkotik vasitəni ondan qəbul etmək üçün yaxınlaşarkən hər ikisi yaxalanıb, avtomobilə baxış zamanı onun ehtiyat təkərinin içərisindən 1887,5 qram narkotik vasitə olan həşiş aşkar edilərək götürülüb.\nHər iki faktla bağlı Cinayət Məcəlləsinin 206.3.2-ci (qabaqcadan əlibir olan bir qrup şəxs tərəfindən narkotik vasitələrin qaçaqmalçılığı), 234.4.1 və 234.4.3-cü (qabaqcadan əlbir olan bir qrup şəxs tərəfindən satış məqsədi ilə qanunsuz olaraq külli miqdarda narkotik vasitələri əldə etmə, saxlama, daşıma, göndərmə və satma) maddələri ilə cinayət işi başlanılıb.\nAdları çəkilən şəxslər təqsirləndirilən şəxs qismində cəlb olunaraq, məhkəmənin qərarı ilə barələrində həbs qətimkan tədbiri seçilib.


“Biz çox böyük, səs-küylü həbslərin şahidi olacağıq” – Çingiz Qənizadə | KONKRET\n25 Yanvar, 2021 - 17:11 942\nHüquq müdafiəçisi Çingiz Qənizadə sensasion açıqlamaların daolduğu müsahibə verib.\nKONKRET.az onun Yenisabah.az-a müsahibəsini təqdim edir:\n– İstintaqın aparılma qaydası belədir: Əvvəlcə aşağılardan başlanılır, kifayət qədər dəlil toplanılır, ondan sonra daha ciddi addımların atılması prosesi gedir. Mən indi dəqiq bilmirəm ki, Vüqar Səfərli həbs olunarkən hansı ifadələri verib, burada kim məsuliyyət daşıyır. Ona görə də bu məsələyə digər bir fikir yürütməyim düzgün olmaz, bu, hüquqşünas kimi reputasiyama müəyyən problemlər yarada bilər. Fikrimcə, hələlik aparılan istintaqın özü ədalətlidir, ümid edirəm ki, ədalətli qərarlar qəbul olunacaq.\n– Mətbuatda təxminən 20 mənzilin qeyri-qanuni verildiyinə dair iddialar var. Elə siz də bayaq bu məsələyə toxundunuz. Əgər həmin mənzillərin qeyri-qanuni verildiyi sübuta yetirilərsə, onların sahiblərindən alınıb başqalarına verilməsi üçün hüquqi baza varmı?\n– Məndə olan məlumata görə bu mənzilərin verilməsi üçün müəyyən tələblər mövcud idi. Oraya təcrübə, təqdimatların verilməsi, jurnalistlərin fəaliyyəti və s. daxildir. Deyilənə görə, 20-ə yaxın mənzilin bu formadan kənar verilməsi halı var. Əgər istintaq zamanı müəyyən olunsa ki, kriteriyalara cavab verməyən şəxslərə şəxsi münasibətlər üzərində mənzillər verilib, onlar hazırkı sahiblərindən geri alınaraq jurnalistikada daha çox çalışmış, tələblərə cavab verən digər jurnalist dostlarımıza təqdim edilməlidir. Bunu qanun tələb edir.\n– Vüqar Səfərliyə qarşı irəli sürülən ittihamla tanışsınız?\n– Mətbuatdan oxumuşam.\n– Prokurorluğun elan etdiyi bu ittihamları nəzərdən keçirdikdə məlum olur ki, onlar sübuta yetirilərsə, Səfərlini 10-14 il arası cəza gözləyir. İrəli sürülən bu ittihamların məhkəmə prosesində öz təsdiqini tapma ehtimalını necə qiymətləndirirsiniz?\n– Bu bir qaydadır. Biri həbs edir, ittiham verir, sonra məhkəmədə bu məsələyə baxılır. İndi deyə bilmərəm ki, verilən ittihamların hamısı məhkəmədə öz təsdiqini tapacaq. Çünki belə olsa, mən məhkəmənin işinə müdaxilə etmiş olaram. Amma düşünürəm ki, prokurorluq orqanları kifayət qədər əsaslandırılmış ittihamlar olmasa, onu verməz, mətbuata açıqlanmazdı. Dəymiş zərər əgər dövlətə qaytarılmayacaqsa, onda həbs edilənlərin sayı artırılmaqla biz gələcəkdə çox böyük, səs-küylü məhkəmə prosesinin, həbslərin şahidi olacağıq. İstintaq zamanı dövlətə və vətəndaşlara dəyən zərər müəyyənləşdiriləcək, məhkəməyə göndəriləcək. Gələcəkdə bu məsələyə siz jurnalistlərin iştirakı ilə baxılacaq. Gəlin, bunu zamanın öhdəsinə buraxaq. Bu sahədə baş verən qanunsuzluqlara dövlət və hüquq-mühafizə orqanları ciddi reaksiya verərək artıq həbs və istintaqa başlayıblar. Bu həbs olunmanın dairəsi genişlənəcək. Dövlətə və vətəndaşlara dəyən zərər bərpa olunacaq.\n21 Fevral, 2021 - 16:14 819


Gülay Zeynallı: “Bu məqamda sevgidən söhbət gedə bilməz...” - FOTOLAR/VİDEO\n5 Fevral 2016 17:45\nHörmətin mövcud olmadığı yerdə sevgidən söhbət gedə bilməz...\nBu cütlük haqqında mətbuatda tez-tez boşanmaları barədə xəbərlər yayılsa da, onlar bu xoşagəlməz şayiələrin həqiqətə çevrilməsinə imkan vermir. Çünki ailənin təməli möhkəmdir, o, əbədi sevgi üzərində qurulub. Onlar bütün sınaqlardan üzüağ çıxaraq nümunəvi cütlük olmağa çalışır...\nPublika.az-ın “Te Amo” layihəsinin bu həftəki sayında məlahətli səs sahibi Gülay və onun idmançı həyat yoldaşı Kamil Zeynallının sevgi hekayəsindən danışmışıq. Səmimi müğənni ideal ailə münasibətləri barədə fikirlərini bizimlə bölüşüb. Gülay Zeynallının etiraflarına keçməzdən qabaq cütlüyün necə tanış olmasına nəzərə salaq.\nÇox keçmir ki, gənclər dostluqdan əlavə, onları bir-birinə daha ülvi hisslərin birləşdirdiyini başa düşür və dostluq münasibətləri sevgiyə çevrilir...\nMərasimin ən yaddaqalan hadisəsi isə bəyin qonaqlar qarşısında ən sevdiyi müğənninin məhz Gülay olduğunu dilə gətirməsi olub. Kamil toyunda hamının qarşısında ömrünün sonuna qədər məhz Gülayın mahnılarını dinləyəcəyinə söz verib. Gülay da xüsusi olaraq, həyat yoldaşı üçün yazılmış "Röyamdasan" adlı mahnını ifa etmişdi. Həzin musiqi sədaları altında oxuya-oxuya rəqs edən cütlük o vaxtdan bəri bir-birinin əlini buraxmır...\n- Gülay xanım, sizcə, evlilik qadını müdrikləşdirir?\n- Evlilik həyatı nəinki qadını, hətta kişini də müdrikləşdirir. Həyat təcrübəsini artırır.\n- Ömrünün sonuna qədər birlikdə yaşamaq istədiyin insanı tapdığını nədən anlayırsan?\n- Həmin insan səni xoşbəxt edirsə, deməli, öz yarını tapmısan. Bundan başqa, qarşı tərəfin həyat tərzindən, dünya görüşündən də bunu müəyyən etmək olur. Səni anlayırsa, düz seçim etmisən.\n- Əlbəttə, sevgi böyük qurbanlar tələb edir. Ailədə söz-söhbət düşməməsi üçün bir çox məsələlərin üstündən keçməli olursan. Sevən insan güzəştə getməyi bacarır. Ailədə hər iki tərəf səbirli olmağı bacarmalıdır.\n- Amma evlilik sevgini öldürür deyirlər.\n- Deməzdim. Sadəcə, sevgi forması dəyişir, münasibətlər daha doğmalaşır. Ümumiyyətlə, xoşbəxt ailə həyatının birinci şərti səbirli olmaqdır. Cütlüklər bir-birinə hörmət etməlidir. Məsələn, elə insanlar var ki, ailə daxilindəki problemlərə heç iki gün tab gətirə bilmir. Həm də ailənin problemləri, sirri evdən bayıra çıxmamalıdır. Qızlar bunu qulağına sırğa eləməlidir. Sevgidən əlavə, hörmət də olmalıdır. Hörmətin mövcud olmadığı yerdə sevgidən söhbət gedə bilməz.\n- Necə düşünürsünüz, qadın eyni zamanda həm karyerasında, həm də ailə həyatında uğur qazana bilər?\n- Şükürlər olsun ki, bu, məndə alınır.\n- Hər iki məsələdə uğurlu olmağı necə bacarırsınız?\n- Çünki ailəmi də, sənətimi də çox sevirəm. Əgər bir işə ürəyini qoyursansa, onun pis alınması mümkün deyil.\n- Qısqanclıq və məşhurluq ailə münasibətlərinə necə təsir edir?\n- Həddindən artıq qısqanclıq sevgini zədələyir. Amma qısqanclığın sevgi əlaməti olduğunu inkar etmək olmaz. Sevgi olan yerdə qısqanclıq da olur. Bizə gəldikdə, bir-birimizə çox inanır və etibar edirik. Etibar da istənilən münasibətlərin təməl daşıdır.\n- Xəyanəti bağışlamaq olmaz! Heç vaxt!


Gürcüstan parlamenti fəaliyyətini bərpa etdi Demokrat.az\nTbilisidə Gürcüstan parlamenti ətrafında və Rustaveli prospektində keçirilən aksiyanın dağıdılmasından sonra parlament fəaliyyətini bərpa edib.\nHazırda parlamentdə büro iclası və çoxluğu təmsil edən fraksiyanın toplantısı keçirilir.\nQeyd edək ki, aksiyanın dağıldılması zamanı 18 nəfər saxlanılıb. Bu barədə Gürcüstanın Daxili İşlər Nazirliyi məlumat yayıb. Məlumatda deyilir ki, həmin şəxslər polisin qanuni tələblərinə əməl etmədikləri və qanun keşikçilərinə müqavimət göstərdikləri üçün saxlanılıblar. Hazırda parlamentin binasına yaxın olan küçələr və Rustaveli prospektində təmizlik işləri davam etdirilir. Artıq Rustaveli prospektində avtomobillərin hərəkəti qismən bərpa olunub. Yaxın vaxtlarda digər küçə və yollarda avtomobillərin hərəkətinin bərpa olunması nəzərdə tutulub.\nHazırda polis əməkdaşları Rustaveli prospektində və ətraf küçələrdə ictimai asayişin qorunmasını təmin edir. (Qafqazinfo)\n18 Noyabr 2019, 21:25


Gədəbəy yurdundan şeir dolu Banu Kəsəmənli » ZİM.Az | "ZİYA" İnformasiya Mərkəzi\nGədəbəy yurdundan şeir dolu Banu Kəsəmənli\nGəzib dolaşanda binələrini,\nƏzmə çiyələyin dənələrini.\nDərənin dərini, suyun sərini,\nDağların qocası Gədəbəydədir!\nDeyirlər, insanın xarakteri boya-başa çatdığı yurdun təbiətindən gəlir. Gədəbəy kimi səfah bir yurdda, gözəl söz-saz diyarında yetişən, Azərbaycan oxucusunun rəğbətini qazanmış əsərləri ilə tanınıb sevilən İlyas Tapdıq,Miskin Abdal, Nahid Hacızadə, Dəmir Gədəbəyli, Gülayə Şınıxlı, Həqiqət Xəlilxanlı və s.kimi şair və şairələrimiz, yazıçılarımz və söz ustadlarımız az olmayıbdır. Haqqında danışacağımız Banu xanım da Gədəbəy torpağında boya başa çatmış, sözə, şerə həssas bir xanımdı.\nQarayeva (Kəsəmənli) Banu Müzəffər qızı - 1961-ci ildə Gədəbəy rayonunun Kəsəmən kəndində dünyaya göz açıb.\nOrta təhsilini Qaraməmmədli kənd orta məktəbində bitirdikdən sonra 1981-ci ildə Bakı şəhəri Ç.İldırım adına politexnik institutuna daxil olub, 1986-cı ildə ali təhsilini başa vurub. Həmin ili təyinatla Gəncə şəhəri Əlvan metalların emalı zavoduna mühəndis vəzifəsinə göndərilib.\nB.Kəsəmənli ixtisasca mühəndis olsa da poeziya onun həyatının ayrılmaz bir parçasıdır və ürəyi hər zaman poeziya və şerlə döyünür, həmişə ürəyindən gələni, qəlbindən keçəni qələmə alır.\nB.Kəsəmənli ədəbiyyata və həvəsi lap uşaq yaşlarından başlayıb. İlk şerini 10 yaşında olarkən yazıb. Onun gördüklərini hamı görsədə, onun duyduqlarını hər insan duya bilmir. Ən xırda şerlərində belə vətən gözəlliyindən, ülvi məhəbbətdən, cəmiyyətimizdə baş verən irili-xırdalı hadisələrdən, insanların keçdiyi sevincli-kədərli, enişli-yoxuşlu yollardan yazır. Banu xanım şair təxəyyülünün, iradəsinin və istedadının gücüylə öz arzusuna çatır. Bu zərif duyğulu, gülümsər çöhrəli xanımın şerlərində, onun poeziyasında yurda, torpağa, vətənə bağlılıq, millətə, ata-anaya, ailəyə olan sevgi təcəssüm olunur və doğma Gədəbəyin abu-havası, çiçəklərinin ətri, gözəllikləri, sinəsi çeşməli qocaman dağları bu xanımın şerlərində bütün təravəti ilə yaşayır.\nB.Kəsəmənli Gəncə Yazarlar Birliyinin üzvüdür.\nArtıq neçə ildir ki, ayrı-ayrı qəzet və jurnallarda şerləri və publisistik yazıları çıxır.\nBu günəcən 3 kitabı işıq üzü görüb, 2002-ci ildə “Ömrümün naxışı” və 2007-ci ildə “Ay işığında”, 2002-ci ildə “Mənim arzularım” kitabları oxucularının görüşünə gəlib.\nHazırda ailəsiylə birgə Gəncə şəhərində yaşayır. Ailəlidir. 2 qız, 1 oğul anasıdır.\nBiz də Banu xanıma şəxsi həyatında və bədii yaradıcılığında yeni-yeni uğurlar arzulayır və\naşağıda onun ber neçə şeirini ZiM.Az-ın dəyərli oxucularına ərmağan edirik.\nUca dağ başında qıy vuran qartal,\nSöylədi ay Banu, getmə burda qal!\nMin dərdə dərman, bal da, burda var.\nQatıq, nəhrə yağı, yeyibdə sağal!\nQalıb bu dağlarda, yaşayıb, zövq al!\nHər şeydən qitmətli, torpağın varı.\nOna dəyər verən, öz övladları.\nSöyləyir ay Banu, getmə, burda qal!\nDoğma torpağını yazıb yada sal!\nTarixdə heç yerdə yanmayan işıq,\nBu dağlar başında, yanıb ilk dəfə.\nBütün fəsil gözəl olur, bu dağların cəh calalı.\nQan tökülüb torpaqlara\nÖlən geri dönmür hələ\nBiz gedirik deyin hara\nDərin olsun, dərin yara\nGecikməyib gedən ora\nDuz basaq ki, yaralara\nBarı çataq bizdən küsən\nDoğma olan o ruhlara\nBata-bata qalın qara\nGedək bu il oralara\nNecə düşdük biz bu tora\nDaha bəsdir bu ayrılıq\nÜrəyimə vurdu yara\nSağalmaya bəlkə yara\nBu bir dağmı?\nBizdən sonra qalanlara\n(Anam Könülə həsr edirəm)\nMən ona sarı\nÖmrünü o verib\nMənə tən yarı\nAna da dolanır\nAnadır o, deyə söylədiyim kəs\nDünyada yeganə bir səs var ki, səs\nO səslə yatırıq, o səslə yalqız\nOnun sahibisə yalnız anamız!\nAr olsun bu sözü\nMən anamın canıyamsa\nDamarında qan olacam!\nMən anamın qızıyamsa\nÖlüncə hiyan olacam!


Ana səhifə » Xəbər lenti\t» Əli Əhmədov: Xocalı faciəsi bəşəriyyətə, insanlığa qarşı cinayətdir\n“Azərbaycan xalqı tarix boyu faciələrlə üzləşib. 28 il öncə baş vermiş Xocalı qətliamı isə Azərbaycan tarixində ən dəhşətli faciələrdən biridir”. Bu fikirləri Azərbaycan Respublikası Baş Nazirinin müavini, YAP Sədrinin müavini-İcra katibi Əli Əhmədov deyib.\nƏli Əhmədov bildirib ki, 28 il əvvəl Azərbaycan tarixində ən dəhşətli faciələrdən biri baş verib. Bir gecədə erməni-daşnak silahlı qüvvələri, onlara havadarlıq edənlər tərəfindən Xocalı şəhəri tamamilə məhv edilib, yer üzündən silinib. Xocalı soyqırımı nəticəsində 63-ü uşaq, 106-sı qadın, 70-i qoca və qarı olmaqla 613 nəfər qətlə yetirilib. Onun sözlərinə görə, Xocalı faciəsi hərbi cinayətdir. Çünki qətlə yetirilən insanlar dinc, köməksiz insanlar olub. Bu mənada bu qətliam təkcə Azərbaycan xalqının başına gətirilən faciə deyil, Xocalı faciəsi XX əsrdə dünyanın ən dəhşətli qətliamlarından biridir, bəşəriyyətə, insanlığa qarşı cinayətdir. Azərbaycan xalqı bu faciəni unutmur və heç zaman unutmayacaq. Xocalı faciəsi bizim qan yaddaşımıza çevrilib. Hər il xalqımız bu faciəni, onun qurbanlarının xatirəsini anır.


“Azərbaycan Xəzər Dəniz Gəmiçiliyi” QSC-nin (ASCO) Azərbaycan Dövlət Dəniz Akademiyasında “Dəniz naviqasiyası mühəndisliyi” ixtisası üzrə təhsil alan III və IV kurs tələbələrinin ASCO-nun Dəniz üzgüçülüyünün təhlükəsizliyi departamenti rəisinin müavini, uzaq səfərlər kapitanı Şahlar Məmmədov, “Caspian Marine Services”-in təcrübəli kapitanları Vaqif Məhərrəmov və Əfqan Abdullayevlə görüşü keçirilib.\nGörüş ADDA-nın “Gəmi sürücülüyü” fakültəsinin və “Dəniz naviqasiyası” kafedrasının təşkilatçılığı ilə baş tutub.\nGörüşün əvvəlində Vətən müharibəsində torpaqlarımızın azadlığı uğrunda canlarından keçən Şəhidlərin əziz xatirəsi bir dəqiqəlik sükutla yad olunub.\n“Dəniz naviqasiyası” kafedrasının müdiri, uzaq səfərlər kapitanı Həzi Nəbiyev bildirib ki, 2020-ci ilin sentyabrın 27-dən başlayaraq 44 gün davam edən və işğal altındakı ərazilərimizin qaytarılması ilə nəticələnən Vətən müharibəsi tariximizin ən parlaq səhifəsinə, xalqımızın iftixar və qürur mənbəyinə çevrilib. Bu döyüşlərdə Azərbaycan xalqı öz liderinin - Müzəffər Ali Baş Komandan İlham Əliyevin ətrafında sıx birləşərək Böyük Qələbə qazandı. Bununla da, dünyaya gücümüzü, mübarizliyimizi və mətinliyimizi bir daha nümayiş etdirdik.\nGörüşdə Vətən müharibəsində şanlı tarix yazan qəhrəmanlar sırasında yer alan ASCO-nun əməkdaşlarından, Azərbaycan Dövlət Dəniz Akademiyasının və Dənizçilik Kollecinin məzunlarından bəhs edən video nümayiş etdirilib.\nSonra uzaq səfərlər kapitanı Şahlar Məmmədov Bakı Dəniz Yolları məktəbində təhsil aldığı illər, kapitan kimi çalışdığı dövrlər barədə xatirələrini və təəssüratlarını bölüşüb. Şahlar Məmmədov gənclərə hər zaman üzərlərində işləməyi, dərslərini mükəmməl oxumağı və peşələrini sevməyi tövsiyə edib.\n“Lənkəran” yedək təchizat gəmisinin kapitanı Vaqif Məhərrəmov tələbələrə ixtisasları ilə yanaşı, ingilis və rus dillərini mükəmməl öyrənməyi məsləhət görüb.\nYekunda “Gəmi sürücülüyü” fakültəsinin dekanı Elnur Abbasov təcrübəli kapitanlara tələbələrlə görüşə gəldikləri üçün minnətdarlığını bildirib. O qeyd edib ki, bu tədris ilində “Dəniz naviqasiyası mühəndisliyi” ixtisası üzrə Azərbaycan və rus bölmələri ilə yanaşı, ingilis bölməsində də məzun buraxılışı olacaq. Bugünkü görüş isə Yekun Dövlət Attestasiyası öncəsi tələbələr üçün motivasiyadır.\nSonda Ş.Məmmədov, V.Məhərrəmov və Ə.Abdullayev karyera yüksəlişi, gəmi qəzaları, DP sistemli gəmilər və s. mövzularda tələbələri maraqlandıran sualları ətraflı cavablandırıblar.\nGörüş tələbələrin və kapitanların böyük məmnunluğu ilə başa çatıb.


“Kadr islahatları təhsil sahəsində çalışanların da məsuliyyətini artırır”\nŞəbnəm Fərzəliyeva: “Əsas məqsədimiz şagirdlərin, o cümlədən gənclərin təhsil şüurunu inkişaf etdirməkdir”\nHazırda ölkədə aparılan kadr islahatları zamanı gənclərə xüsusi yer verilir. Dövlət idarəetmə sistemində son dövrlər həyata keçirilən struktur islahatları çərçivəsində gənc kadrlara rəhbər korpusda yüksək etimadın göstərilməsi bu islahatların özü qədər diqqətçəkici məqamdır. Bu, dövlət rəhbərliyinin ölkədə müxtəlif sferaların inkişafında gənclərə böyük etimad göstərməsinin təzahürüdür. Məhz buna görə də yetişən gənclik yüksək təhsilə yiyələnməlidir. Bu mövzuda “Kamal kursları”nın direktor müavini Şəbnəm Fərzəliyeva “Palitra”ya müsahibə verib.\n- “Kamal kursları” nə vaxtdan fəaliyyət göstərir?\n-“Kamal kursları” 2017-ci ildən fəaliyyət göstərir. Yeni fəaliyyətə başlamağımıza baxmayaraq, böyük uğurlar əldə etmişik. Bizim bu uğurlarımız hazırlaşdırdığımız abituriyentləimizin yüksək balla ali məktəblərə qəbul olunmasıdır. Biz onların hərtərfli hazırlaşmasına çalışmışıq. Ümumiyyətlə, “Kamal kursları”, elə adımız kimi insanın kamala çatmasını, kamilləşməsini əsas götürür. Yəni insanın mənəvi olaraq zənginləşməsi bizim əsas məqsədimizdir. Tələbələrimizi təkcə test imtahanlarına hazırlaşdırmaqla kifayətlənmirik, onları həmçinin cəmiyyətə hazır kadr kimi yetişdiririk. Bu gün dövlətin gənc kadrlara önəm verməsi bunu zəruri edir. Prezident İlham Əliyevin apardığı kadr islahatları təhsil sahəsində çalışanların da məsuliyyətini artırır. Çünki yalnız yüksək təhsillə savadlı, cəmiyyətə yararlı kadr yetişdirmək olar. Biz də fəaliyyət göstərdiyimiz bu iki il ərzində hər zaman bu amili əsas xətt kimi götürmüşük.\n- Sizin prinsipləriniz nədən ibarətdir?\n-Bizə hələ fəaliyyətə başlamamışdan öncə bu sahə üzrə dünya təcrübəsini araşdırdıq. Təhil sahəsində ən qabaqcıl ölkələrin təcrübəsini öyrəndik. Ayrıca dövlətimizin təhsil siyasətini dərindən mənimsəyib işə başladıq. Dünya təcrübəsini və dövlətin təhsil siyasətini ümumiləşdirsək əsas bir prinsip ortaya qoymaq olar: insana öncə özünüifadə bacarığı aşılanmalıdır. Bizim də əsas prinsipimiz məhz budur. İnsan birinici özünü idarə etməyi bacarmalıdır. Düzgün təhsil sayəsində insan bu qabiliyyətini inkişaf etdirir. Yalnız bundan sonra insan ictimai fərd olaraq cəmiyyətdə özünə yer tuta bilər. Bütün bunlarla yanaşı, biz yüksək təlim və tədrislə vətənə layiq vətənpərvər ruhlu, savadlı, cəsur gənclər yetişdirməyə çalışırıq.\n- Kuslarda iştrak edənlərə dövlətçilik və vətənpərvərlik ruhu nə dərəcədə aşılanır?\n-Gənclərin dövlətə, Vətənə bağlı olması önəmli məsələdir. Azərbaycanın qədimdən bu yana dövlətçilik ənənəsi var. Müasir Azərbaycan dövləti məhz bu ənənələrə söykənərək inkişaf edib. Azərbaycan gəncliyi də dövlətinin inkişafında öz töhfəsini verməlidir. Bunun üçün də gənclərdə vətənpərvərlik ruhu yüksək olmalıdır. Bu baxımdan gənclərə ən yaxşı tərbiyə şəxsi nümunədir. Kurs rəhbərimiz Qarabağ qazisi övladıdır. Düşünürəm ki, gənclərin vətənpərvərlik ruhunun yüksəlməsində real faktlar nümayiş olunmalıdır. Sağ qəhrəmanlarımızla tez-tez görüşlər keçirilməlidir. Biz də perspektivdə belə görüşləri keçirməyi nəzərdə tutmuşuq.\n- Gənc nəslin təhsil şüurunun inkişafını necə qiymətləndirirsiz?\n-Bizim elə əsas məqsədimiz şagirdlərin, o cümlədən gənclərin təhsil şüurunu inkişaf etdirməkdir. Bu baxımdan ən müasir tədris metodlarını tədbiq edirik. Əsas çalışırıq gənclərdə təhsilə maraq yaradaq və hər kəsə individual yanaşaq. Yəni hər bir şagird hansı formada dərsi qavraya bilirsə, biz buna uyğun şəkildə onunla çalışırıq. Ayrıca kursda müəllim və şagirdlərin motivasiyası üçün seminarlar da keçiririk.\n- Gənclərin təhsil səviyyəsinin artırılması üçün hansı işlər görülməlidir?\n- Gənclərin təhsil səviyyəsinin artırılması hər zaman diqqətdə saxlanılmalıdır. Fikrimcə, tədrisdə praktiki işlərə üstünlük verilməlidir. Qiymətləndirmə forma və məzmunu diqqətlə həyata keçirilməli, şəffaf və çevik olmalı, güzəştlər edilməlidir. Ümumiyyətlə, gənclərə verilən təhsil onların müasir zamanla ayaqlaşmasına yardımçı olmalıdır. Yəni hər bir abituriyent, gənc perspektivi düşünərək hazırlaşmalıdır. Bu baxımdan Bakı Dövlət Universitetinin 100 illiyi ilə bağlı keçirilən mərasimdə Prezident İlham Əliyevin öz çıxışında gənclərə verdiyi tövsiyələri çox önəmlidir. Dövlət başçısının da bu çıxışından belə qənaət gəlmək olur ki, gənclər müasir zamana uyğun peşə seçməlidirlər. Düşünürəm ki, ölkə başçısının proqram xarakterli bu çıxışı bir çox gənclərə özlərinə yol seçməkdə, karyera qurmaqda əvəzsiz kömək olacaq.\n- Son zamanlar rus dili tədrisinə ehtiyac çox artıb. Məhz buna görə də rus dili tədris edən müəllimlərin çatışmazlığı hiss olunur. Sizin təhsil müəssisənizdə rus dili hazırlığı hansı səviyyədədir?\n-Bəli, bu tendensiyanı biz də müşahidə edirik. Bu, rus dilinə artan maraqdan irəli gəlir. Bizdə həm məktəbəqədər, həm ibtidai, həm ümumi və tam orta təhsil mərhələlərində rus dili üzrə hazırlıq həyata keçirilir. Yanvar ayından etibarən MİQ (müəllimlərin işə qəbulu) üzrə də Azərbaycan bölməsi ilə yanaşı, rus bölməsi üzrə də dərslərimiz başlayacaq. Rus və Azərbaycan bölməsində yüksək təhsil vermək bacarığı olan və tədris aparan müəllimlərimiz var. Müəllim heyətimiz bütün qüvvəsi ilə çalışır. Biz kurs daxilində çox güclü komanda və mehriban ailəyik.\nXəbər 700 dəfə oxundu.


FİFA reytinqi yeni sistemle hesablanacaq - Azadliq Xeber\nFİFA reytinqi yeni sistemle hesablanacaq\nFİFA reytinqi yeni sistemlə hesablanacaq\n1 Dekabr, 2017 19:28 xeber – “FİFA-nın reytinq siyahısı o qədər də obyektiv deyil”.\n“Report”un məlumatına görə, bunu ali futbol qurumunun prezidenti Canni İnfantino deyib. O, hazırda yeni sistem üzərində işlədiklərini bildirib: “Yeni reytinq siyahısı piramida təsiri bağışlayacaq. Müxtəlif ölkələrin, müxtəlif qitələrin komandalarını müqayisə etmək çətindir. Onlar bir-biriləri ilə, demək olar ki, oynamırlar. Ziddiyyət ortaya çıxır. Bu, aydın məsələdir. Biz də bu məsələ üzərində işləyirik”.\nQeyd edək ki, hazırda Azərbaycan millisi FİFA reytinqində 281 xalla 117-ci pillədə qərarlaşıb. Yığma Qazaxıstanla Filippin arasındadır.


Azərbaycan İpoteka Fondunun fəaliyyətinin auditi üçün 2006-ci ildə təkliflər sorğusu elan olunub\nBiznes və iqtisadiyyat xəbərləri 2 Fevral 2007 10:57 (UTC+04:00)\nAzərbaycan Milli Bankının nəzdində fəaliyyət göstərən Azərbaycan İpoteka Fondu (AİF) fondun 2006-cı ildə maliyyə hesabatının auditini aparmaq məqsədilə şirkət seçimi üçün təkliflər sorğusu irəli sürüb.\nTrend fondun alış üzrə komissiyanın yaydığı elanına əsasən, ikinci təkliflər sorğusunun AİF-in fəliyyətini təmin etmək üçün plakat və bukletlərin hazırlanmasına yönəldiyini bildirir.\nBirinci sorğuya əsasən iştirak ödəməsi 50 manat, ikincisinə əsasən 10 manat təşkil edir. Bu AİF- 0132090005944, kod 210016 hesabına köçürülməlidir.\nNamizədlər təkliflərində ƏDV vergiödəyicisi qismində qeydiyyatda olmasını faktını təsdiq edən hüquqi status və dövlət qeydiyyatı sənədlərinin surətini (dövlət qeydiyyatı haqqında əsasnamə və şəhadətnamə), bank rekvizitləri və vergi ödəyicisinin vahid nömrəsini təqdim etməlidir. Bnnunla yanaşı, korporativ müştərilər və fəaliyyət sahəsindəki iş təcrübəsi təqdim olunmalıdır. Namizədlər tərəfindən təklif edilən qiymətə nəqliyyat xərcləri, sığorta, vergi və gömrük ödəmələri və s. daxil olunmalıdır.\nTəkliflər 2007-ci ilin fevralın 27-də elan olunacaq.\nƏlaqələndirici Fərid Əsgərovla 493-11-22 (508) saylı telefonla əlaqə saxlamaq mümkündür.


Çin MWA Planet Reducer HA-090 fabrik və istehsalçıları | Harmonik\nSərtləşmiş diş səthi\n1. Ha seriyalı planet reduktoru yüksək həssaslıq, yüksək sərtlik və böyük daşıyıcı qabiliyyət xüsusiyyətlərinə malik çarpaz rulman qəbul edir; rulman anı bir neçə dəfə dərin yivli rulman; eyni zamanda, bu rulman, bir reduktorun həm milinin, həm də diskinin çıxışını həyata keçirmək üçün istifadə olunur və istifadəçilərin istifadə etmələrini və dəyişdirmələrini daha rahat edir.\n2. Ha seriyalı planet reduktor dairəvi dişli halqanı qəbul edir və dişli quruluşu vasitəsi ilə daxili dişli emal etmək üçün Alman Vera avadanlığının dişli formalaşdırma texnologiyasını qəbul edir. Ötürücü dəqiqliyi ənənəvi dişli formalaşdırma texnologiyasından daha yüksəkdir və məhsulun uyğunluğu əladır.\n3. Ha seriyası planet reduktorunda istifadə edilən planet dişli dişlilər Almaniyadan gətirilən Vera avadanlığının yerləşdirilməsi və yuvarlanması prosesi ilə yüksək dəqiqliklə işlənir; Ötürücülərin səth sərtliyi qabaqcıl ion azotlaşdırma texnologiyasından istifadə edilərək 900HV-ə çatdırılır ki, bu da məhsulların istismar müddətini çox yüksək edir.\n4. Ha seriyası reduktoru spiral dişli ilə dizayn edilmişdir. Yapon planetar dişli proqramı ilə profilləşdirmə hesablamasından sonra dişli daha hamar olur və aşağı səs, yüksək çıxış torku və aşağı boşluq xüsusiyyətlərinə malikdir.\n5. HA seriyası planet reduktorunun giriş ucu və sıxma cihazı, maksimum sıxılma gücünün motor şaftına təsir göstərməsini və reduktorun ötürmə dəqiqliyinin yüksək giriş sürətində sıfır səhv olmasını təmin etmək üçün inteqrasiya olunmuş bir quruluş qəbul edir.\nƏvvəlki: MWA Planet Reduktoru HA-060\nNext: MWA Planet Reduktoru HA-115\nİnline Planet Dişli Azaldıcı\nPlanet dişli azaldıcı\nPlanet Reduktor Ötürücü\nPlanet sürət azaldıcı\nDüz Bucaqlı Planet Reduktor\nMWA Planet Reduktoru HA-060


Azərbaycan gənclərinin ölkə hüdudlarından kənarda keçirilən beynəlxalq tədbirlərdə iştirakının təmin edilməsi ilə bağlı qaydalar\nAzərbaycan gənclərinin ölkə hüdudlarından kənarda keçirilən beynəlxalq tədbirlərdə iştirakının təmin edilməsi ilə bağlı Qaydaları\n1. Bu Qaydalar Azərbaycan gənclərinin ölkə hüdudlarından kənarda keçirilən beynəlxalq tədbirlərdə iştirakının Gənclər və İdman Nazirliyi tərəfindən təmin edilməsi şərtlərini müəyyən edir.\n2. Gənclərin beynəlxalq tədbirlərdə iştirakı "Gənclər siyasəti haqqında" Azərbaycan Respublikasının Qanununa müvafiq olaraq onların şəxsi müraciətinə, təhsil aldıqları və ya çalışdıqları müəssisələrin, üzv olduqları qeyri-hökumət təşkilatların, birlik və ittifaqların və aidiyyəti dövlət qurumların müraciətinə, gənclər siyasəti sahəsində mövcud olan ikitərəfli və çoxtərəfli sənədlərə əsasən təmin edilir.\n3. Gənclərin beynəlxalq tədbirlərdə iştirakı ilə bağlı müraciətlər tədbirin keçirilmə tarixindən ən azı 45 gün əvvəl edilir.\n4. Beynəlxalq tədbirdə iştirak ilə bağlı aşağıdakı sənədlər təqdim olunur:\n4.1. Beynəlxalq tədbirdə iştirakla bağlı müraciət məktubu\n4.2. Təhsil aldığı / çalışdığı müəssisənin və ya üzv olduğu qeyri-hökumət təşkilatının, birlik və ittifaqın rəhbərliyi tərəfindən təsdiq edilmiş dəstək məktubu\n4.3. Motivasiya (əsaslandırma) məktubu\n4.4. Beynəlxalq tədbirin rəsmi dəvət məktubu\n4.5. Doldurulmuş anket forması (nümunə əlavə olunur)\n4.6. Müraciət edən şəxs elmi konfrans və ya simpoziumda iştirak edəcəksə, tədbirdə edəcəyi çıxışın qısa tezislərin (tədbirin işçi dilində).\n4.7. Ümumvətəndaş pasportu və şəxsiyyəti təsdiq edən sənədin surəti\n4.8. Hesablaşma aparmaq üçün bankda şəxsi hesabın rekvizitləri.\n5. Bu Qaydaların 4.1., 4.2., 4.3., 4.4., 4.6., 4.8. maddələrində qeyd edilən tələblər Gənclər və İdman Nazirliyi tərəfindən formalaşdırılan nümayəndə heyətinin üzvlərinə və Nazirliyin təşəbbüsü ilə ezam olunan şəxsə şamil edilmir.\n6. Müraciətin təmin edilməsi üçün aşağıdakı inzibati proseduralar həyata keçirilir:\n6.1. Müraciət daxil olduqdan sonra sənədlərin yoxlanılması (zərurət olduğu hallarda əlavə sənədlər və məlumatlar tələb oluna bilər)\n6.2. Müraciət edən şəxsin müsahibəyə dəvət edilməsi\n6.3. Müsahibənin nəticələri barədə vətəndaşın məlumatlandırılması\n6.4. Müsahibənin nəticəsinə əsasən sənədləşmə işinin aparılması\n6.5. Səfər bitdikdən sonra müraciət edən şəxs tərəfindən 3 gün müddətində maliyyə və yazılı (təsviri) hesabatın dövlət orqanına təqdim olunması\n6.6. Səfər haqqında məlumatların yerli mətbuatda yerləşdirilməsi (lazım olduğu təqdirdə).\n7. Aşağıdakı hallarda müraciətin təmin edilməsi dayandırılır və ya ondan imtina edilir:\n7.1. Müraciət bu Qaydaların 3-cü maddəsində qeyd edilən müddətdən gec daxil olduqda\n7.2. Müraciət edən şəxsin sənədləri bu Qaydaların tələblərinə cavab vermədikdə\n7.3. Müraciət edən şəxsin yaşı 14-dən az və ya 29-dan çox olduqda\n7.4. Müraciətdə qeyd olunan tədbir dövlət gənclər siyasətinin prioritetlərinə uyğun olmadıqda\n7.5. Müraciətdə qeyd olunan əlaqə vasitələri ilə müraciət edən səxslə əlaqə saxlamaq mümkün olmadıqda\n7.6. Müraciət edən şəxs öz istəyi ilə xidmətdən imtina etdikdə və ya fors major (müharibələr və ya inqilablar, daşqınlar, epidemiyalar, epizootiyalar, karantinlər, embarqolar, dövlət və ya hökumət qərarları və s.) hallar baş verdikdə


Dr. Vasif Əliyev: “COVİD-19 virusuna qalib gələcəyimiz gün çox uzaqda deyil.”\n06 avqust 2020 - 15:16\nCOVİD-19 infeksiyasının ölkəmizə ayaq basdığı ilk gündən bu gözəgörünməz düşmənlə mübarizəyə səfərbər olunan ilk həkimlərdən biri də TƏBİB-in İnfeksion Xəstəliklər izrə işçi qrupunun rəhbəri uzman həkim-infeksionist Vasif Əliyevdir. Dr. Vasif Əliyev ölkəmizdə koronavirusa yoluxan xəstələrin müalicəsində yaxından iştirak edən ilk həkimlər briqadasının tərkibində fəaliyyət göstərir.\nBu gün Vasif həkim Mərkəzi Gömrük Hospitalında müalicə alan ən ağır kovidli xəstələri ziyarət edir, onların müalicə planı ilə tanış olur və öz tövsiyələrini verir. O, bütün səylərini, bacarıqlarını koronavirus xəstələrinin müalicəsinə yönəldib. Onun üçün bu düşmən yox olmayınca, dincəlmək də yoxdur.\nDr. Vasif Əliyev 1999-2005-ci illərdə Azərbaycan Tibb Universitetinin Müalicə-profilaktika fakültəsində təhsil aldıqdan sonra 2005-2006-cı illərdə 3 saylı Şəhər Klinik Xəstəxanasında həkim-terapevt xtisası üzrə internatura keçmişdir. O, 2011-2016-ci illərdə Türkiyə Respublikasında İstanbul Universitetinin Tibb fakültəsində "Infeksion xəstəlikləri və Klinik Mikrobiologiya" ixtisası üzrə uzmanlıq təhsili almışdır.\nDünyanın bir çox ölkələrində elmi konfrans və seminarlarda infeksion xəstəliklərinin geniş sahələrini əhatə edən müxtəlif mövzularda çıxışlar edib. O, Türk İnfeksion Xəstəlikləri və Klinik Mikrobioloji dərnəyinin üzvüdir.\nVasif həkim, bütün kollektivimiz adından Hospitalımızda müalicə alan ağır koronaviruslu xəstələri ziyarət etdiyiniz, onların səhhətləri ilə bağlı tövsiyələr verdiyiniz üçün Sizə dərin minnətdarlığımızı bildirir və bu sahədə gördüyünüz işlərdə uğurlar arzu edirik.\nDr. Vasif Əliyev deyir: “COVİD-19 virusuna qalib gələcəyimiz gün çox uzaqda deyil. Zaman gələcək ki, keçmişə baxıb pandemiyadan necə xilas olduğumuz anları xatırlayıb, birlikdə həyata keçirdiyimiz bu nümunəvi fədakarlığın xatirəsini alnı açıq şəkildə bizdən sonra gələn nəsillərə ötürəcəyik”.


Hansı jurnalistlərə ev veriləcək? - Əflatun Amaşovla MÜSAHİBƏ » www.XALQXEBER.az\nHansı jurnalistlərə ev veriləcək? - Əflatun Amaşovla MÜSAHİBƏ\nMətbuat Şurasının (MŞ) sədri, millət vəkili Əflatun Amaşov suallarımızı cavablandırıb. Ə.Amaşov müsahibədə mətbuatın hazırki durumu, jurnalistlərin ev problemi və bu kimi vacib məqamlardan söz açıb.\n-Əflatun müəllim, Azərbaycan mətbuatının xəbər siyasəti sizi qane edirmi?\n-Azərbaycanda inkişaf etmiş ölkələrdə fəaliyyət göstərən mətbuat vasitələrinə bərabər media mövcuddur. Mətbuat Şurasının sədri olaraq onların adlarını çəkmək istəmirəm. Ölkə daxilində baş verən olaylar Azərbaycan mətbuatında öz əksini tapır. Bu, müxtəlifyönlü mətbuat vasitələri də ola bilər. Hər mətbuat vasitəsindən hadisəni istədiyin tərzdə işıqlandırmasını tələb edə bilmərsən. Çünki Azərbaycanda media rəngarəngdir.\nAzərbaycan mətbuatının informasiya siyasətindən razıyam. Ölkədə baş verən proseslər kifayət qədər obyektiv işıqlandırılır və operativ şəkildə ölkə ictimaiyyətinə çatdırılır. Artıq Azərbaycan mətbuatı siyasi yönümdən asılı olmayaraq ölkənin müsbət imici naminə ümummilli məsələlərdə vahid mövqeydən çıxışı edir.\n-Gün ərzində hansı saytları izləyirsiniz? Gənc jurnalistlərdən kimlərin imzasını tanıyırsız?\n-Azərbaycan mətbuatında xanımlar çoxluq təşkil edir. Əsasən siyasi yönlü yazılarda daha çox xanımlar olur. Azərbaycan mətbuatına çox güclü bir gənclik gəlir. Əminəm ki, həmin gənclik özünün istedadı, hayata baxışı və informasiya zövqü ilə yaşlı nəsli yaxın gələcəkdə üstələyəcək. Bu daha çox internet üzərindən yayımlanan media vasitələrində hiss olunur.\n-Bir neçə dəfə Milli Məclisdə xəbər saytlarına dövlət tərəfindən maliyyə yardımının ayrılması ilə bağlı təklif irəli sürmüşdünüz. Hazırda məsələ nə yerdədir?\n-Onlayn jurnalistika yeni yaranıb. Reklamları olsa da, sayı azdır. Fəaliyyətini düzgün qurması üçün, heç bir məmurdan, dövlət və ictimai qurumdan, xarici təşkilatlardan asılı olmaması üçün onlayn media özünün maliyyə mənbəyinə malik olmalıdır. Belə şəraitdə reklam yoxdursa, onun maliyyə mənbəyi dövlət olmalıdır. Çünki başqa dövlətin maliyyəsi ilə özünə xəbər portalı yaradanlar, istər-istəməz həmin dövlətin maraqlarına xidmət etmiş olacaq. Hansısa məmurun dəstəyi ilə öz fəaliyyətini quracaqsa, həmin məmuru müdafiə edəcək və birlikdə onun düşmənlərinə qarşı mübarizə aparacaq. Düşünürəm ki, ölkədə ictimai fikirə təsir göstərmək iqtidarında olan ən yaxşı xəbər portallarını da maliyyələşdirmək lazımdır. İnanıram ki, yaxın vaxtlarda internet media da klassik mətbuat vasitələri kimi dövlət büdcəsi tərəfindən maliyyələşəcək.\n-MTN olayında reket jurnalistika məsələsi gündəmə gəldi. Hazırda reket qəzetlər və saytlar varmı? Onların qarşısı almaq mümkündürmü?\n-Həmin olayda bir sıra KİV-lərin adı hallandı. Hazırda bununla bağlı araşdırma gedir. Əminəm ki, hüquq-mühafizə orqanları bunu obyektiv araşdıracaq, ölkə ictimaiyyətinə dəqiq məlumat veriləcək. Bu, bizim üçün çox önəmlidir.\nAzərbaycanda və dünyanın müxtəlif yerlərində reket jurnalistika deyilən anlayış var. Bu gün Azərbaycanda reket jurnalistika çox deyil. Bunun da obyektiv və subyektiv səbəbləri var. İlk növbədə Azərbaycanın Kütləvi İnformasiya Vasitələri (KİV) özlərini cəmiyyətə yetərincə tanıtmayıblar. Bir çox insanlar həqiqi mətbuat nümunələrini reket jurnalistikadan seçmir. Ona görə də bu məsələdə onların “tilovuna” düşürlər. Bunlar daha çox müəllimlər, həkimlər, iş adamlarıdır. Başqa sahələrdə uğur əldə etməyən şəxslər reket mediada cəmləşirlər. Bunlar “işgüzar” insanlardır. Harada olsalar, bu işi görməlidirlər. Baxırlar media bazarında sakitlik var və bu bazara daxil olurlar. Özləri üçün bir xəbər portalı yaradır və baxırlar kimlərə necə reaksiya vermək olar. Onlar müxtəlif insanların haqqında məlumatlar yayır, qorxutmaq və şantaj yolu ilə pul əldə edirdilər. Onlar daha çox ünvansız saytlardan istifadə edirlər. Xəbər portalı yaradırlar və heç bir ünvan göstərmirlər. Kimlərinsə haqqında böhtan xarakterli materiallar yayırlar.\nReketçilik jurnalistikanın problemi olduğu kimi cəmiyyətin, ayrı-ayrı hüquq-mühafizə orqanlarının da problemidir. Bu, Mətbuat Şurasını narahat edir. Mətbuat Şurasında müxtəlif komissiyalar var və onlardan biri də Reketçiliyə qarşı Mübarizə Komissiyasıdır. Biz bu komissiyanın fəaliyyətini genişləndirmək üçün qərar qəbul etmişik. Media rəhbərlərini ora dəvət etmişik. Eyni zamanda Baş Prokurorluq, Daxili İşlər Nazirliyi, Ədliyyə Nazirliyi və Dövlət Təhlükəsizliyi Xidmətinin nümayəndələrini də ora dəvət edəcəyik. Elə məqamlar ola bilər ki, həmin məsələnin müzakirəsində ikitərəfli münasibət lazım olsun.\nBiz jurnalistikanı ittiham etməyək ki, rüşvət almısan. Rüşvət alan tərəf nə qədər cinayətkar hesab olunursa, rüşvət verən tərəf də o qədər cinayətkardır.\n-Əflatun müəllim, jurnalistlərin binası nə vaxt təhvil veriləcək?\n-Yaya qədər tikinti başa çatsa, Milli Mətbuat Günündə jurnalistlərimiz yeni mənzillə təmin oluna biləcək. Bu təminat dünyanın heç bir yerində rast gəlinmir. Azərbaycan yeganə ölkədir ki, jurnalistlər üçün 156 mənzilli bina tikildi və təmənnasız olaraq jurnalistikanın inkişafında xidmətləri olan media nümayəndələrinə verildi. Evlər hazır olandan sonra jurnalistlərə təhvil veriləcək.\n256 mənzildən ibarət binada son tamamlanma işləri aparılır. Yəqin ki, 256 jurnalist ailəsi sevinəcək. Bununla bağlı Mətbuat Şurasına müraciətlər daxil olur. Ötən dəfə bütün məktubları topladıq və onların əsasında siyahı tərtib edib müvafiq qurumlara göndərdik. Bizə gələn məktubları yenə toplayırıq və həmin məktubları siyahı əsasında müvafiq quruma təqdim edəcəyik. İstəyirik ki, mənzillər ünvanlarına düzgün çatdırılsın. Yəni jurnalistika sahəsində fəaliyyət göstərən insanlara verilsin. Məqsədimiz odur ki, hər şey şəffaf olsun və heç kimin hüququ tapdanmasın.


Bestcomp Group xaricdə Dünya Bankının tenderlərinin qalıbi oldu\nAzərbaycanın aparıcı İT şirkəti Bestcomp Group Tacikistan Maliyyə Nazirliyi üçün “Dövlət Maliyyə İdarəetmənin Müasirləşdirilməsi layihəsi II” çərçivəsində Dünya Bankının keçirdiyi, toplam dəyəri 4.59 milyon ABŞ dolları olan, data mərkəzin yaradılması və müvafiq İT infrastrukturun quraşdırılması tenderlərinin qalibi olub. Şərtlərə görə məlumat mərkəzi Uptime İnstitute TİER III tələblərinə cavab verməlidir. Tacikistan Maliyyə Nazirliyi ilə Bestcomp Group arasında müvafiq müqavilələr mart ayında imzalanmışdır.\nBestComp Group şirkətinin Müşahidə Şurasının sədri Rauf Həsənov bu hadisəni Azərbaycan İKT sektoru üçün əlamətdar hadisə adlandırmışdır. O bildirmişdir ki, son illər Azərbaycanda həyata keçirilən böyük İKT, infrastruktur, rəqəmsal transformasiya layihələri yerli şirkətlərin regional səviyyəsində güclənməsinə, xarici ölkələrdə uğurla fəaliyyət göstərməsinə zəmin yaratmışdır. Daha sonra R. Həsənov demişdir: ”Son illər Bestcomp Group data mərkəzlərin, İKT təhlükəsizlik sistemlərinin qurulması, müəssisələrin idarəetməsinin, əməliyyat proseslərinin avtomatlaşdırılması sahəsində böyük nailiyyətlər əldə etmişdir. Bestcomp Groupda yüzlərlə yüksək ixtisaslı, dünyanın aparıcı şirkətləri tərəfindən sertifikatlaşmış mütəxəssislər çalışır. Şirkətimiz Azərbaycan Respublikası Ədliyyə Nazirliyinin, Nəqliyyat, Rabitə və Yüksək Texnologiyalar Nazirliyinin (AZİNTELEKOM), Paşa Holdinqin Uptime İnstitut Tier III sertifikatlı data mərkəzlərinin qurulması layihələrində uğurla iştirak edir. Məhz son illərdə əldə edilən yeni biliklər, təcrübə və peşəkar yanaşma bizə Dünya Bankı tərəfindən Tacikistan Maliyyə Nazirliyi üçün keçirilən tenderlərin qalibi olmaqda əsas rol oynamışdır. Bizim bu uğur Azərbaycandan İKT sahəsində bacarıqların, biliklərin, təcrübənin ixracı deməkdir.”\nMarja.az (az) — http://marja.az/news/55420?title=bestcomp-group-xaricde-dunya-bankinin-tenderlerinin-qalibi-oldu-mebleg\nHaqqin.az (ru)— https://haqqin.az/news/172083\nOxu.az (az) — https://oxu.az/ict/370611\nOxu.az (ru) – https://ru.oxu.az/economy/370605\n1news.az (ru) — https://1news.az/news/kompaniya-bestcomp-group-stala-pobeditelem-v-tenderah-vsemirnogo-banka-za-rubezhom\nAPA.az – https://apa.az/az/infrastruktur/Bestcomp-Dunya-Bankinin-Tacikistanda-kecirdiyi-tenderlrin-qalibi-olub-576003


Elanın kodu: 563978\nXətai rayonu Süleyman Vəzirov Küçəsi Xətai Metrosunun yanında yerləşir. Yeni tikili 16/8 mərtəbəsində yerləşir.2 otaqlı 86kv/m sahesi olan menzil kiraye verilir. 1 yataq otağı və bir böyük qonaq otağı,1 S/Q var. Mətbəx qab-qacaq və avadanlıqlarla təchiz olunub. Mənzil tam təmirli və əşyalı birlikdə verilir.Məzilin istilik sistemi kombidir. Əlavə məlumat üçün əlaqə saxlaya bilərsiniz.Qaz, su, işıq daimidir.Əmlak şirkətinə ödəniləcək xidmət haqqı 20% təşkil edir. Qiyməti 700 azn.\nÜnvan: Xətai rayonu Süleyman Vəzirov Küçəsi


“Şuşa” tankeri Sankt-Peterburq limanına yan alıb – VİDEO – "ShushaNews" Sosial Yönümlü Sayt\n“Şuşa” tankeri Sankt-Peterburq limanına yan alıb – VİDEO\n“ShushaNews” saytının verdiyi məlumata əsasən, “Azərbaycan Xəzər Dəniz Gəmiçiliyi” QSC-nin rəsmi Youtube kanalında ASCO-nun Nəqliyyat Donanmasına məxsus “Şuşa” tankeri Xəzər dənizindən Volqa-Balt kanalı ilə keçərək Rusiyanın Sankt-Peterburq limanına yan alması barədə videokadrlar nümayiş etdirilib.\nMəlumat üçün bildiririk ki, “Şuşa” tankerinin uzunluğu 149.9, eni 17.3 metr, maksimal sürəti 12 uzeldir. Xatırladaq ki, “Azərbaycan Xəzər Dəniz Gəmiçiliyi” QSC-nin tanker donanması Xəzər hövzəsində aparıcı mövqeyə malikdir. Yükdaşımalarda xüsusi çəkisini saxlamaq üçün donanmanın yeni gəmilərlə zənginləşməsinə xüsusi fikir verilir.\nAşağıdakı Video görüntüləri gəminin növbə mexaniki Namin Mehtiyev göndərib.\nPrevious “The Telegraph”: Şuşa təkcə Azərbaycanın deyil, həm də dünyanın mədəniyyət paytaxtlarından olacaq\nNext Səfir Hulusi Kılıç: Şuşaya səfər proqramından yayınmaq çox yanlış bir addımdır


BANK KREDİTLƏRİNİN HƏCMİ KƏSKİN AZALIB – Bankirlər pullarını haralara yatırır? - Azinforum.az İnformasiya Portalı\nAna səhifə / İqtisadiyyat / BANK KREDİTLƏRİNİN HƏCMİ KƏSKİN AZALIB – Bankirlər pullarını haralara yatırır?\nBANK KREDİTLƏRİNİN HƏCMİ KƏSKİN AZALIB – Bankirlər pullarını haralara yatırır?\nDövlət Statistika Komitəsinin (DSK) məlumatına görə, Azərbaycanın bank sekotrunda əsas kapitaldakı bank kreditləri ildən-ilə azalır. Məlumatda qeyd olunur ki, 2017-ci ildə əsas kapitala yönəlmiş vəsaitlərin ümumi həcminin 14,16 faizini bank kreditləri (15,550 milyard manat) təşkil edib. 2018-ci ildə bu göstərici azalaraq 13 faiz təşkil edib. 2019-cu ilin yanvar-noyabr aylarının yekunlarına görə, əsas kapitala yönəldilmiş bank kreditləri cəmi 7,7 faiz təşkil edib. Bu rəqəmlər artıq ikiqat azalmadan xəbər verir.Tanınmış ekspert Samir Əliyev DSK-nın məlumatlarını AzPolitika.info-ya şərh edərkən bildirib ki, 2015-ci ildən başlayaraq bank sektorunda kreditləşmə azalmağa başlayıb. Onun sözlərinə görə, 2018-ci ildə neqativ tendensiya dayandı və bu sektorda artım qeydə alındı.\nS.Əliyev vurğulayır ki, bu artımın əsas drayveri, lokomotivi istehlak kreditləridir: “Artıq istehlak kreditlərinin payı ümumi kredit portfelində 40 faizi ötüb. Xatırladım ki, bu rəqəm əvvəlki illərdə 30 faizə qədər azalmışdı. Əlbəttə, bu təhlükəli haldır. Banklar kredit verməkdə o qədər də maraqlı deyillər. İstehsal sektoruna isə ümumiyyətlə vəsait vermək istəmirlər. Ona görə də daha çox istehlak kreditləşməsinə üstünlük verirlər.Göstərilən statistikada ona görə belə aşağı rəqəmlər qeydə alınıb ki. Banklar yalnız istehlak kreditlərini maliyyələşdirməkdə maraqlıdırlar”.\nBunun səbələrinə gəlincə, iqtisadçı bildirdi ki, banklar real sektorda risklər çox olduğuna görə, vəsait ayırmaqdan çəkinirlər: “Digər tərəfdən, devalvasiyadan sonra kredit borcları yaransa da, əhaliyə kreditlər verilməyə başladı. Amma sahibkarların məsələsi açıq qaldı. Əsas problemli kreditlər də məhz sahibkarlardadır. İndi bir çox iş adamının kredit tarixçəsi pisləşib və onlar banklardan kredit ala bilmirlər. Ümumi statistikanın pisləşməsinin bir səbəbi də bununla bağlıdır. Həm risk böyükdür, həm də müştəri kontingentinin reputasiyası zədələnib”.\nBeləliklə bank müştərilərinin sayı kifayət qədər aşağı düşüb. Yeni müştərilərin sayı isə çox azdır. Həmçinin bir çox vətəndaşlar gəlirləri ilə bağlı şəffaflıq məsələsinə riayət edə bilmədiklərinə görə, banklara müraciət edə bilmirlər” – deyə Samir Əliyev vurğuladı.İqtisadi Təşəbbüslərə Yardım ictimai Birliyinin üzvü, tanınmış iqtisadçı Rövşən Ağayev isə bildirir ki, əsas kapitalda bank kreditlərinin azalmasının əsas səbəbi kommersiya qurumlarının uzunmüddətli layihələrə vəsait ayırmaması ilə bağlıdır:\n“Bank kreditləri uzunmüddətli maliyyələşmə tələb edən, investisiya tutumlu layihələrdən dah çox qısamüddətli layihələrdə, cari xərcləmələrin maliyyələşməsinə yönəldilir.Uzunmüddətli və kapitaltutumlu layihələr həm risk səviyyəsinin yüksək olması,\nhəm də aşağı fazili maliyyələşməyə ehtuyac duyduğu üçün banklar belə kreditləşməyə az maraq göstərirlər”.\nEkspert vurğulayıb ki, xüsusilə, son bir ildə istehlak kreditlərinin daha böyük sürətlə artması da bu meyli təsdiqləyir.\nÖncəki ELVİN İSAYEVƏ İTTİHAM ELAN EDİLDİ – Rəsmi açıqlama\nNövbəti Qaxda seçkinin taleyi həll olunub – İDDİA


Xalq Cəbhəsi. - 2018.- 14 noyabr. - № 201. - S. 14.\nNamiq Kamal - türk ədəbiyyatının qüdrətli nümayəndəsi, xalqa azadlıq, vətən sevgisi aşılayan şair\n“Cəzmi” tarixi roman kimi qələmə alınıb. Müəllif əsəri iki cilddə yazmağı planlaşdırsa da, yalnız birinci cildi yaza bilib. Romanın mövzusu İran-Türk müharibəsindən götürülüb. Əsərin əvvəlində II Sultan Səlim zamanında İranla gedən müharibədən söhbət açılır. Bu müharibədə igidlik göstərən Cəzmi komandan Osman Paşanın rəğbətini qazanır. Döyüşdə Adil Gəray və onun qardaşı Qazi Gəray düşmənə əsir düşür. İran şahının arvadı Şəhriyar Adil Gəraya aşiq olur. Eyni zamanda şahın bacısı Pəri xanım da Adil Gəraya öz eşqini bildirir. Pəri xanımın həm gözəl, həm də sünnü məzhəbə mənsub olması Adil Gərayın ona olan məhəbbətini daha da artırır. Bunu bilən Şəhriyar vəzir Süleymanla həm Adil Gərayı, həm də Pəri xanımı öldürməyi planlaşdırır. Adil Gəray kömək məqsədilə Cəzminin İrana gəlməsini arzulayır. Cəzmi bir dərviş libasında İrana gəlir. Cəzmi onları xilas edərkən yaralanır, Adil Gəray və Pəri xanım qəhrəmancasına ölür. Cəzmi bu döyüşdə yaralansa da, onları dəfn edir və Türkiyəyə qayıdır.\nMüəllif əsərdə məsələlərə qəhrəmanlıq, igidlik və s. prizmasından yanaşaraq qarşıya qoyduğu problemləri həll edib, vətən sevgisinin, yurd sevgisinin hər şeydən üstün olduğunu önə çəkib. Namiq Kamal bu əsərdə özünün “dünyaya gəliş hünər deyil” məşhur fikrini xatırladaraq, əsl hünərin isə dünyaya gəlib ad qazanmaq, şücaət göstərmək olduğunu təsdiqləyib. Namiq Kamal yaradıcılığında dram əsərlərinin xüsusi yeri var. Ədib ədəbi janr kimi sənətdə dram əsərlərinin yerini və təsir dairəsini yüksək qiymətləndirib. Hələ Parisdə olarkən Namiq Kamal atasına yazdığı məktubların birində bu barədə fıkirlərini belə ifadə edirdi: “Bir millətin gözəl söyləyiş qüdrəti ədəbiyyatında, ədəbiyyatın da ən canlı ifadəsi dram əsərlərində bəlli olur.’’\n“Vətən, yaxud Silistrə” (1873), “Gülnihal” (1873), “Zavallı cocuq” (1873), “Akif bəy” (1874), “Cəlaləddin Xarəzmşah” (1885), “Qara bəla” (1885) kimi dram əsərləri Namiq Kamalın dramaturgiya ilə ciddi məşğul olduğunu göstərir. Dramaturq bu əsərlərdə tarixi hadisələrə, millət və vətən sevgisi problemlərinə yer ayırmış, ilk növbədə milli təfəkkür prizmasından hadisələri dəyərləndirib. “Vətən, yaxud Silistrə” müəllifın ilk dram əsəridir. Əsl adı “Vətən” olsa da senzura tərəfindən icazə verilmədiyinə görə əsərin adı dəyişdirilib və “Silistrə” adı ilə yayımlanıb. Lakin sonralar “Vətən, yaxud Silistrə” şəklində çap olunub. Pyes 4 pərdədən ibarətdir. Əsərin mövzusu 1828 və 1853-cü illər türk-rus müharibələrində baş vermiş hadisələrdən götürül¬üb. Lakin pyesin əsas mövzusunu 1853-cü il Krım uğranda ruslarla türklər arasında gedən müharibə təşkil edir. Silistrə bugünkü Bolqarıstanda Dobruca bölgəsində yerləşir. 1388-ci ildə türklər tərəfindən fəth edilmiş bu ərazilər 1853-cü ildə rus ordusunun hücumuna məruz qalıb. Namiq Kamal bu əsərlə bağlı belə yazır: “Mənim yapdığım şey Rumelində cənnətməkan Sultan Mahmud xan zamanındakı Şumnu mühasirəsində söylənən bir hekayəni Krım savaşı zamanında baş vermiş Silistrə müharibəsinə nəql etməkdir. Bunu yazmaqda məqsəd mil- lətdəki vətəni hissləri təsvir etməkdir”. Tarixdən məlumdur ki, 1853- cü il türk-rus müharibəsinin ən qanlı döyüşlərindən biri Silistrə qalası uğranda gedib. Türklər Musa Hulusu Paşanın komandanlığı altında Silistrə qalasını 6 minlik qoşunla 41 gün müdafiə edib, döyüşlərdə 3 min şəhid veriblər. Ruslar isə Silistrə qalasının müdafiəsində 12 general, 15 min əsgər itiriblər. Bu döyüşdə həmçinin rus ordusunun 20 min əsgəri yaralanıb, çoxlu cəbhəxanası məhv edilib. Türk qəhrəmanlıq salnaməsində yeri olan Silistrə döyüşündə igidlik göstərən, vətən naminə canını oda atan türk oğul və qızlarının mədh edilməsi Namiq Kamalın “Vətən, yaxud Silistrə” əsərində ən yüksək formada bədii əksini tapıb.\n“Vətən, yaxud Silistrə” pyesinin əsas qəhrəmanlarından biri İslam bəydir. Əsərdəki obrazların bir çoxu tarixdə yaşamış şəxsiyyətlərdir. Məsələn, tarixi şəxsiyyət olan Mustafa bəy əsərdə Abdulla çavuş kimi təqdim olunur. Və yaxud Silistrə döyüşünə 120 könüllü ilə birlikdə gələn İslam bəyin qəhrəmanlığı da tarixi gerçəklik zəminində əks etdirilib. O cümlədən, Namiq Kamal Qarsda olarkən nişanlısının ardınca müharibəyə gəlmiş və şəhid olmuş bir qızın cənazəsini görüb, həmin qızın obrazını Zəkiyənin timsalında canlandırıb. Bəlkə buna görədir ki, müəllif əsərdə türkün qəhrəmanlıq və şücaətini tək¬cə bir obrazla - İslam bəylə bağlamır. Əsərdəki Sidqi bəy və Zəkiyə xanım obrazlarını da dramaturq İslam bəyin timsalında ortaya atdığı ideyaların daşıyıcıları kimi təqdim edir. Əsərin maraqlı bir məzmunu var. Vətənin ağır günündə İslam bəy döyüşə gedir və onu sevən şəxsin arxasınca gəlməsini arzu edir: “Qardaşlar!.. Mən savaşa gedirəm. İstəyənlər yanıma gəlsin. Qurşundan, güllədən qorxmuram, qorxanlar qarılarının yanında otursun. Mümkün olsa, bütün vətən qardaşlarıma bu zəif vücudumu sipər edəcəyəm, köksüm parça-parça olmadıqca bir daşına kimsənin əli toxunmayacaq. Biz vətəni qoruyacağıq... Allah da bizi qoruyacaq...”. İslam bəy Silistrə uğrunda gedən ölüm-dirim döyüşlərinin iştirakçısı olur və düşmənə qan uddurur. Qəhrəmanlıq sorağı ilk günlərdən bütün döyüş bölgələrinə yayılır. İslam bəy döyüşə getdikdən sonra Zəkiyə də qiyafəsini dəyişərək kişi libasında Silistrəyə gedir. Döyüşlərdə Silistrənin qala komandiri həlak olur. Onu Sidqi bəy əvəz edir. Sidqi bəy bundan əvvəl müharibədə ölümə məhkum edilmiş bir dostunu öldürməkdən imtina etdiyi üçün vəzifədən çıxarılmış, rütbəsi aşağı endirilib. Buna görə o, ailəsinin yanına getməyi özünə təhqir sayıb, itkin düşməsi haqda yalan xəbəri yayaraq başqa bir adla sıravi əsgər kimi yenidən müharibədə iştirak etmək üçün Silistrəyə gəlib. Bu böhranlı anda o, arvadı və oğlunun ölümü, qızının isə itkin düşməsi barəsində məlumat alır. Məlumat onu xeyli kədərləndirir. Lakin bu xəbərlər onu kədərləndirsə də, döyüş əzmini zəiflətmir, əksinə, düşmənə olan nifrətini daha da artırır.\nNövbəti əməliyyat zamanı düşmən cəbhəxanasını partlatmağa gedən İslam bəy, Abdulla çavuş, Zəkiyə, Sidqi bəy xüsusi qəhrəmanlıq göstərirlər. Əməliyyatdan sonra Zəkiyənin qolları arasında özünə gələn yaralı İslam bəy Zəkiyəni tanıyır, o cümlədən Sidqi bəy də Zəkiyənin onun qızı olduğunu öyrənir. Bu sonluqla müəllif əsərdə səadətini tapan şəxslərdən çox, düşmənə zərbə vurub zəfərlər qazananların obrazını canlandırır.\nNamiq Kamal beş pərdəli “Gülnihal” dramını 1873-cü ildə Maqosda yazıb. Zülm və istibdad əleyhinə yazılmış bu əsərin əsl adı könüldəki sirr mənasını verən “Razi-dil” olub. Əsərdə müəyyən obrazlar silsiləsində müəllif iki müxtəlif qütbün-zülmün və istibdadın, azadlıq və xeyirxahlığın konturlarını müəyyənləşdirir. Qaplan paşa zülmün, Muxtar bəy isə azadlıq və xeyirxahlığın rəmzi kimi çıxış edir. Zülmkarlığı ilə ad çıxarmış Qaplan paşa insanların bütün haqlarını tapdayıb, işıqlı düşüncə adamlarına hər cür zülm etməkdən çəkinməyib. İş o yerə çatır ki, o, əmisi oğlu Muxtar bəyin sevgilisini əlindən almağa çalışır və bu iyrənc niyyətini həyata keçirmək üçün onu zindana salmağı əmr edir. Muxtarın sevgilisi İsmət bunlara etiraz etsə də, bunun nəticəsi olmur. Lakin Gülnihalın köməyi hər şeyi dəyişə bilir. O, əvvəlcə öz ağıllı məsləhətləri ilə Muxtar bəyi zindandan azad etdirir. Muxtar bəy vilayət mərkəzinə gedir. Qaplanın hərəkətləri barədə məlumat verir. Qubernator Qaplanın edamı barədə fərman verir. Lakin hələlik bunlardan, daha doğrusu, Muxtar zindandan qaçması və qubernatorla görüşməsindən xəbəri olmayan Qaplan öz işindədir. Bu vaxt onun qeyri-insani hərəkətlərinə etiraz edən Gülnihal Qaplan tərəfindən xəncərlə öldürülür. Hadisə yerinə Muxtar bəy gəlir. O, qəzaya hakim seçilir. Qaplan öldürülür. Əsər belə bir sonluqla tamamlanır. Müəllif xalq hakimiyyəti tərəfdarı kimi çıxış edir, xalqın istiqlal, xoşbəxtlik arzularının həyata keçməsini tərənnüm edir. Bu məqsədlə də xalq tərəfindən sevilən və seçilən Muxtar bəyin hakimiyyəti illərində insanların həyatının yaxşılaşmasını, ədalətli idarəçiliyi ön planda təqdim edır.\nNamiq Kamalın “Akif bəy” faciəsi də bir növ ailə-məişət mövzusunda yazılıb. Lakin müəllif burada “Zavallı cocuq’’dan fərqli olaraq əxlaqsız bir qadının həm cəmiyyətdə, həm də ailədə oynadığı pozucu rolunun təsvirini ön plana çəkib. Əsərin qəhrəmanı Akif bəy dəniz süvarisidir. Vətənini və xalqını canından da artıq sevən bu gənc böyük arzularla yaşayır. O, Dilruba adlı bir qızla ailə qurur. İlk baxışdan gözəl və ismətli görünən bu qadın, əslində pozğun həyat yaşayan, namus və ismətdən uzaq olan bir gəncdir. Rus donanması ilə türk donanmasının dəniz savaşları zamanı Akif bəyin gəmisi partladılır və o, təsadüfən bir gəmi taxtası üzərində sahilə çıxaraq xilas olur. Lakin onu hamı ölmüş bilir. Dilruba onun şəhid olduğunu sübut edən bir saxta sənəd düzəldərək Əsəd adlı bir başqasına ərə gedir. Akif bəy yaşadığı yerə gəlir. Bütün əhvalatları təfsilatı ilə öyrənir və Dilruba ilə Əsədin yaşadığı evə gedərək Dilrubanı öldürmək istəyir. Güllə Dilrubanın qarşısına keçən Əsədə dəyir. Əsəd ölüm ayağında Akifi xəncərlə vurur. Hadisə yerinə gələn Akif bəyin atası Dilrubanı öldürür.\nƏsərin məzmunu ilə tanışlıq faciədə hadisələr daxilində qəhrəmanlıq ruhunun, vətən sevgisinin böyüklüyünü bir daha nümayiş etdirir. Namiq Kamalın tarixi mövzuda qələmə aldığı “Cəlaləddin Xarəzmşah” dramı Xarəzmşahlar dövlətinin hökmdarı Cəlaləddinin həyatı və siyasi fəaliyyətindən bəhs edir. Sırf vətənpərvərlik, qəhrəmanlıq ruhunda yazılan bu əsərdə Cəlaləddin Xarəzmşahın monqol istilası dövründə düşmənə qarşı mübarizəsi əsərin ana xəttini təşkil edir. Namiq Kamalın “Qara bəla” adlı son pyesi uzaq Hindistanda Babirlər sarayında baş verən əhvalatlardan bəhs edir. Hökmdar qızı Banu nişanlısı Xosrovla gələcək səadətləri barədə düşünür. Lakin qara bir zəncinin Banunun namusuna toxunması qızın zəhər içib özünü öldürməsi ilə nəticələnir. Bunu eşidən Xosrov əvvəl zəncini, sonra isə özünü öldürür. Ümumiyyətlə, bu əsəri türk ədəbiyyatşünasları N.Kamalın ən zəif əsəri hesab edir və bunun səbəbini isə əsəri yazarkən “N.Kamalın Maqosda zindan böhranları içərisində maddi və mənəvi baxımdan zəif düşdüyü vaxta” təsadüf etməsi ilə əlaqələndirirlər.\nNamiq Kamal türk ədəbiyyatı tarixində təkcə qüdrətli şair, nasir və dramaturq kimi yox, həm də böyük tədqiqatçı-alim kimi tanınıb. Onun tarixi mövzuda yazdığı “Böyük İslam tarixi”, “Silistrə müharibəsi”, “Osmanlı tarixi”, “Əfkari-pərişan” və s. əsərləri istər türk, istərsə də İslam tarixinin tədqiqi və öyrənilməsi sahəsində əvəzsiz mənbədir.


Xankəndinə dönən erməni sayı 50 minə doğru-DAHA BİR KOLON - HAQLI.AZ\nEv CƏMİYYƏT Xankəndinə dönən erməni sayı 50 minə doğru-DAHA BİR KOLON\nRusiya sülhməramlıları Ermənistandan Qarabağa köçən qaçqınların növbəti kolonunu müşayiət edib.\nKAİM.az Musavat.com-a istinadən bildirir ki, bununla bağlı erməni mətbuatı xəbər yayıb. Bildirilir ki, dekabrın 19-da İrəvandan Xankəndinə daha 470 nəfər yola salınıb. Erməniləri daşıyan avtobuslar rusiyalı sülhməramlı kontingentinin patrul xidmətinin və hərbi polisin müşayiəti ilə daşınıb.\nErmənistan mətbuatı yazır ki, üçtərəfli razılaşmanın imzalanmasından bu günə qədər Qarabağa 42 min nəfər qaçqın qayıdıb.\nAncaq sülhməramlıların dəstəyi ilə Qarabağa gətirilənlərin doğrudan da Xankəndi sakinləri olub-olmadığı bəlli deyil, buna əmin olmaq üçün Azərbaycanın müvafiq qurumlarının araşdırma aparması lazım gələcək.\nXatırladaq ki, ölkəmizin rəhbəri Dağlıq Qarabağda 60-65 min nəfər civarında erməninin yaşadığını bildirib. Bu günədək 40 mindən çox erməninin təkcə Xankəndinə daşınması əsaslı şübhələr yaradır.\nƏvvəlki məqaləKoronavirus Ağayevlər ailəsində onu qurban seçdi – 1 nəfər öldü, digəri reanimasiyadadır\nNövbəti məqalədəAnar Kərimovun mədəniyyət xadimləri ilə VACİB VİDEOKONFRANS GÖRÜŞÜ KEÇİRİLİB


Qənirə Paşayeva kəndlilərlə görüşüb - FOTO\n24 Yanvar 2015 18:25\nMillət vəkili Qənirə Paşayeva Tovuzun və Azərbaycanın ən böyük kəndlərindən biri olan Əyyublu kəndində seçicilərlə görüşüb və problermləri ilə maraqlanıb.\nBir çox xəstələri ziyarət edən millət vəkili onların müalicələri ilə maraqlanıb, bəzilərinin daha yüksək səviyyəli müalicə almaları və əməliyyat olunmaları üçün Səhiyyə Nazirliyi ilə əlaqə saxlayaraq Bakıda və ya Rayon Mərkəzi Xəstəxanasında yerləşdirilməsini təşkil edib. Millət vəkili Qənirə Paşayeva həmçinin həmin kəndlərdə fiziki imkanları məhdud insanlarla da görüşüb, onların qayğıları ilə maraqlanıb. Əlil arabasına ehtiyacı olan insanlarla bağlı Əmək və Əhalinin Sosial Müdafiəsi Nazirliyi ilə danışaraq kömək edilməsini xahiş edib.Bir sıra seçicilər millət vəkili ilə görüşdə ünvanlı sosial yardımla və əlilliyə görə pensiya ilə bağlı müraciətləri isə Əmək və Əhalinin Sosial Müdafiəsi Nazirliyinin rayondakı qurumları ilə müzakirə olunub. Seçicilər yol, təhsil, səhiyyə, bəzi ailələrə verilən qaz, su və elektrik təchizatının daha da yaxşılaşdırılması, kəndlərə verilən əkin suvarması suyu ilə bağlı təhcizatın daha da yaxşılaşdırılması, yeni artezian quyularına böyük ehtiyac və bölgədə həyata keçirilməsi nəzərdə tutulan layihələr ilə bağlı öz təklif və fikirlərini bildiriblər, müzakirərlər aparıblar.\nMillət vəkili Qənirə Paşayeva bildirib ki, kəndin bəzi ərazilərində əhalinin əkinlərini suvarmaq üçün və ümumiyyətlə sudan ciddi çətinlik çəkdiyini bilir. Bununla bağlı Su və Melorasiya naziri Əhməd Əhmədzadəyə müraciət etdiyini və bir neçə artezian quyularının qazıldığını, amma yenə də təlabat olduğunu deyən millət vəkili Qənirə Paşayeva bir neçə gün əvvəl Su və Melorasiya naziri Əhməd Əhmədzadə ilə görüşdüyünü, bu məsələni onun diqqətinə çatdıraraq sakinlər və öz adından xahiş etdiyini deyib və bildirib ki, Bakıya döndükdən sonra nazirdən bu məsələnin qısa zamanda həlli üçün yenidən xahiş edəcək. Özəlliklə evləri müstəqillik illərindən sonra tikilən yeni küçələrin, məhəllələrin sakinləri evlərinin təbii qazla təmin edilməsi istiqamətində problemlərlə üzləşdiklərini, bir millət vəkili olaraq bu sahəyə cavabdeh qurumlarla danışaraq onların üzləşdiyi problemu bir daha diqqət mərkəzinə çatdırmağı xahiş ediblər.\nBu məsələni “Azəriqaz” rəhbərliyinin diqqətinə çatdırdığını, yeni evlərlə bağlı Milli Məclisdə bir neçə dəfə çıxış etdiyini deyən millət vəkili Qənirə Paşayeva sakinlərin xahiş və təkliflərini təkrar “Azəriqaz” rəhbərliyi ilə danışaraq köməklik göstərilməsi istiqamətində xahiş edəcəyini deyib. Millət vəkili bir sıra vətəndaşları tək-tək dinləyərək, onları narahat edən problemlərlə də bağlı qeydlər apararaq, həll edilməsi istiqamətində köməklik göstərilməsinə çalışacağını bildirib. Millət vəkili onların bəzi problemlərinin həlli istiqamətində müvafiq qurumlarla danışacağını və onların bəzi təkliflərini parlamentdə səsləndirəcəyini deyib. Seçiciləri ilə görüşdə millət vəkili Qənirə Paşayeva Milli Məclisdə qəbul olunan qərar və qanunlardan, qanunlara edilən əlavə və dəyişikliklərdən danışıb, seçicilərini maraqlandıran və narahat edən məsələlərin tərəfindən araşdırılacağını bildirib.


Azerbaycan Dovlet Neft Fondunun pul bazari fondlarina investisiyalari 70% artib - Azadliq Xeber\nAzerbaycan Dovlet Neft Fondunun pul bazari fondlarina investisiyalari 70% artib\n13 İyun, 2017 10:37 xeber – Azərbaycan Dövlət Neft Fondunun (ARDNF) pul bazarı fondlarına investisiyalarının həcmi ötən il 70% artaraq bu il yanvarın 1-nə 1 970,7 mln. manat təşkil edib.“Report” xəbər verir ki, bu barədə Fondun “PWC-Azerbaijan” MMC şirkətin tərəfindən hazırlanmış audit hesabatında qeyd olunub.Hesabata əsasən, investisiyaların 1 961,9 mln. manatı (71% artım) kredit reytinqləri AAA olan “BlackRock ICS-Institution Liquidity Funds plc”, 8,8 mln. manatı isə (42% azalma)“The Goldman Sachs Group, Inc” pul bazarı fondlarına qoyulub. Qeyd edək ki, pul bazarı fondlarına investisiyalar bu fondların tələbi əsasında ödənilən səhmlərən ibarətdir və yüksək dərəcədə likvidlidir. Bu fondlar aktivlərini qısamüddətli borclara və bununla bağlı alətlərə, məsələn, kommersiya qiymətli kağızlarına, depozit şəhadətnamələrinə, faiz dərəcəsi dəyişkən olan istiqrazlara, ABŞ xəzinə istiqrazlarına, avrobondlara və aktivlərlə təmin edilmiş qiymətli kağızlara yatırır. Fonda ödəniləcək faiz və dividendlər yenidən investisiya edilir.


Cahil cəmiyyətin səthi məntiqindən uzaqlaşmaq - Dinsizliyin səthi məntiqi\nCAHİL CƏMİYYƏTİN SƏTHİ MƏNTİQİNDƏN UZAQLAŞMAQ\nBaşdan bəri üzərində dayandığımız kimi, cahil insanların dünya ilə bağlı hesabları tutmamış və heç cür içindən çıxıb xilas ola bilmədikləri sıxıntıya düşmüşlər. Dünyada texniki olaraq mümkün ola biləcək ən mükəmməl şərtlər altında yaşasalar belə, həqiqi hüzuru, həqiqi xoşbəxtliyi əldə edə bilməməyin verdiyi narahatlıqdan xilas ola bilməmişlər. Bu səthi həyat tərzindən, cansıxıcılıqdan, boşluqdan, məqsədsizlikdən, çətinliklərdən və qorxulardan qurtula bilmələrinin tək yolu vardır. Quranda bu əhəmiyyətli sirrə belə diqqət çəkilmişdir:\nAyədə xəbər verildiyi kimi, bir insanın həqiqi mənada hüzura və rahatlığa qovuşması, ancaq Allahı anması, Onun razı olacağı şəkildə bir həyat sürməsiylə mümkün olar. Quranın bu sirrindən xəbərsiz olan cahil cəmiyyət isə içərisinə düşdüyü vəziyyətin özlərinə görə "həyatın bir həqiqəti" olduğuna, bundan qurtuluş olmadığına inanar. Halbuki, bu onların etdiyi seçimin nəticəsidir və yanlış məntiqlərinin gətirdiyi əxlaqi pozuqluqlarının bir nəticəsidir. İman edənlərin həyatında isə bu cür sıxıntılar və acılara heç yer yoxdur. Məhz inanan və bu əhəmiyyətli sirrin şüurunda olan möminlərə düşən vəzifə də, bu kəslərə "cahil sistemin təqdim etdiyi bu səthi məntiqdən təmizlənmənin və həm dünyada, həm də axirətdə gözəl bir həyatla yaşamanın" yolunu göstərməkdir. Digər bir sözlə, Allahın bütün insanlara endirdiyi Qurana tabe olmağa dəvət etməkdir.\nİlk olaraq xatırladılmalı olan çox əhəmiyyətli bir mövzu vardır: Bəhsi keçən insanlar, əvvəldə cahillik sistemini mənimsədikləri üçün sonuna qədər bu sistemi yaşamaq məcburiyyətində olduqlarını düşünərlər. Bu sistemdən qurtuluşun mümkün ola biləcəyini anlaya bilməzlər. Buna görə, bu kəslərə izah edilməli ilk mövzu budur. Əksinə, Quran əxlaqıyla tanış olmadan əvvəl hər insan cahil cəmiyyətlərin dəyər mühakimələri istiqamətində yetişdirilmiş və bu dünyagörüşüylə həyatını davam etdirmiş ola bilər. Əhəmiyyətli olan, özlərinə din əxlaqını yaşamaları lazım olduğu izah ediləndə içində olduqları vəziyyəti fərq etmələri və cahil cəmiyyətdən qoparaq, Qurana sarılmalarıdır. Necə ki, Allahın kitabları və elçiləri vasitəsiylə insanları xəbərdar etməsinin məqsədi də budur onsuz; ataları xəbərdar edilməmiş və beləcə cahil qalmış birliklərin xəbərdar edilməsi, din əxlaqına dəvət edilməsi və beləcə doğru yolu seçmələrinin təmin edilməsi. Allah peyğəmbərlərini vəzifələndirərək tarix boyunca yaşamış olan bütün cahil cəmiyyətlərin xəbərdar edilməsini təmin etmiş və onlara içində olduqları bu cahillikdən xilas olmaları üçün saysız imkanlar təqdim etmişdir.\nÜzərində dayanılmalı bir başqa əhəmiyyətli nöqtə isə budur: Allah cahil cəmiyyətdə yaşayan kəslərin səmimi olaraq iman etmələri və Quran əxlaqını yaşamaları vəziyyətində keçmişdə etmiş olduqları hər cür günahı bağışlayacağını vəd edərək, cahil sistemindən qopub ayrılmalarının yolunu açmışdır.\nCahil cəmiyyətin düşüncələrini, inanclarını, həyat tərzini tərk edib iman edən bir kimsənin Allah Qatında bağışlanacağı müjdələnməsi kimi, möminlər də bu kəsləri keçmişdə etdiklərindən ötrü sorğu-sual etməzlər. Bu insanın etdiklərinin bütün qarşılığı Allaha aiddir. Möminlər bir insanı, hal-hazırdakı əxlaqına və rəftarına görə qiymətləndirərlər.\nGöründüyü kimi Allah cahil cəmiyyətdən ayrılıb, din əxlaqını yaşamağı son dərəcə asan etmişdir. Bu vəziyyətdə ediləcək ən ağıllı davranış Qurana tabe olmaqdır. Bir yanda çətinlik içində keçirilən 60-70 illik bir cahillik həyatı və bunun ardından qarşılaşılacaq sonsuz cəhənnəm əzabı; digər tərəfdə isə, dünya nemətlərindən ən təmiz şəkildə istifadə olunan, ən gözəl əxlaqlı insanlarla birlikdə, ən gözəl mühitlərdə yaşanılan bir həyat və qavrayışımızın kənarındakı gözəlliklərlə dolu əbədi cənnət həyatı. Əlbəttə ki, məntiqli tək seçim, Quran əxlaqını yaşamaq və buna qarşılıq Allahın təqdim etdiyi gözəlliklərə qovuşmaqdır. Bununla yanaşı, nəfslərinə uymaqdan imtina edib, vicdanlarını istifadə edən kəslər, bunun yalnız məntiqi deyil, eyni zamanda vicdan cəhətdən də ən doğru seçim olduğunu görəcəklər. Çünki bizi yaradan, ətrafımızı sonsuz nemətlərlə təchiz edən və bu həqiqətin şüuruna çatıb Özünə şükür etdiyimiz təqdirdə, sonsuz cənnət həyatını verəcəyini vəd edən Rəbbimizə yönəlmək, şübhəsiz ki, vicdana və insan yaradılışına ən uyğun davranışdır.\nAncaq bütün bunlara baxmayaraq, Quran əxlaqını yaşamaqda tərəddüd edən kəslər də ola bilər. Quranda, "Xeyr, siz tez keçməkdə olanı (dünyanı) sevirsiniz. Və axirəti tərk edib-buraxırsınız." (Qiyamət surəsi, 20-21) ayələriylə, bu kəslərin, özlərinə daha yaxın gördüklərinə görə dünya həyatına bağlandıqlarından bəhs edilir.\nBu nöqtədə, hələ də qərarsızlıq içində tərəddüd edən bu insanlara Quranda tövsiyə edilən isə "ölümü düşünmələri" dir. Çünki bəlkə də, heç sonu olmayacaq kimi bağlandığı dünyanın bir gün mütləq geridə qalacağını düşünən adamın ağlı başına gələcəkdir. Bəhsi keçən insan düşündüyündə görəcək ki, bəlkə də ani bir qəza ya da gözlənilməz bir xəstəlik, burada bəhs edilən 60-70 illik bir ömrə belə çata bilmədən, hələ iyirmi-otuz yaşlarından ölümünə səbəb olacaq. Belə bir vəziyyətdə bu insan, diplomlarını, malını, mülkünü, fabriklərini, evini, avtomobilini, ailəsini, uşaqlarını, qısacası hər şeyini dünyada buraxaraq torpağın altına girəcək. Çox qısa bir müddət içərisində geriyə bir neçə sümük parçasından başqa bir şeyi qalmayacaq olan bu insanın, dünya həyatından, özü ilə axirətə apardığı tək şey, Allah üçün edib qazandıqları olacaq.\nBu səbəblə, cahillik sistemini yaşayan kəslərin də bu açıq həqiqəti bir an əvvəl görmələri lazımdır. Çünki ölümdən sonra hər insanın qəti olaraq qarşılaşacağı həqiqət, axirətin varlığıdır. Orada hər kəs dünya həyatında etdiklərinin əskiksiz olaraq qarşısına çıxacağına şahid olacaq. Allahı unudanlar, "Elə isə bu (əzab) gününüzlə qarşılaşmağı unutduğunuza görə dadın əzabı!. Biz də sizi həqiqətən unutduq; Əməllərinizə qarşılıq əbədi əzabı dadın." (Səcdə surəsi, 14) ayəsinə görə cəhənnəmə sövq ediləcək və sonsuza qədər tək bir dostları və köməkçiləri belə olmadan orada əzab içində yaşayacaqlar.\nÖzlərinə Quran əxlaqı izah ediləndə Allahın dəvətinə uyub səmimi olaraq tövbə edən və Qurana tabe olanlar isə, həm dünya həyatında, həm də axirətdə qurtuluşa çatacaqlar:\nOnlar üçün Rəbbinin yanında dilədikləri hər şey vardır. Yaxşı işlər görənlərin mükafatı budur. Beləcə, Allah onların etdikləri ən pis əməlləri bağışlayacaq və etdikləri ən yaxşı əməllərə görə mükafatlarını verəcəkdir. (Zumər surəsi, 34-35)\nSayt boyunca cahillik əxlaqını daşıyan insanların həyata baxışlarına, yaşama məqsədlərinə, dəyər mühakimələrinə, məntiq incəliklərinə, inanclarına, qorxularına və xarakter quruluşlarına yer verdik. Bütün bundakı məqsəd, Quran əxlaqından uzaq yaşamanın, insanları necə "səthi bir məntiqə" və bundan qaynaqlanan səthi həyat və zehniyyətə apardığını ortaya qoymaq idi. Ancaq daha da önəmlisi, bu həyatı mənimsəyən insanlara, etdikləri seçimin həm dünyada, həm də axirət həyatlarında necə böyük itkilərə bədəl olacağını göstərmək idi.\n"Əgər haqq onların nəfslərinin (istək və ehtiraslarına) uyğun olsaydı, göylər, yer və bunların içində olan hər kəs (və hər şey) məhv olmağa başlayardı. Xeyr, Biz onlara öz şan və şərəf (zikr) lərini gətirmiş oluruq, lakin onlar öz zikrlərindən üz çevirirlər"ayəsiylə Allah, cahillik sisteminin istək və ehtiraslarıyla hərəkət edənlərin qarşılaşacaqları sonun mütləq ziyan olduğunu xəbər vermişdir. (Muminun surəsi, 71) Bu ziyandan xilas olmanın isə tək bir yolu vardır: Quran əxlaqını yaşamaq. Çünki Quran əxlaqı, insanlara "əsil şan və şərəflərini" qazandırar. İnsanları içinə həbs olduqları cahillikdən, səthi məntiq uydurmalarından, sıxıntılı mühitlərdən, mənfi xarakter xüsusiyyətlərindən, əsassız qorxulardan, azğın inanclardan və bütün bunların səbəb olacağı sonsuz bir cəhənnəm əzabından qurtarar. Bunların yerinə təmiz ağıl, gözəl əxlaq, cənnət bənzəri hüzur dolu mühit, və ən əhəmiyyətlisi də sonsuz nemətlərlə dolu sonsuz cənnət həyatı qazandırar.\nMəhz bu kitabın yazılış məqsədi də, həm cahil insanların içərisinə düşdüyü "qaranlıq mühiti", həm də Quran əxlaqı sayəsində yaşanan "gözəl həyatı" açıq şəkildə ortaya qoyduqdan sonra, insanları üstün bir həyat təqdim edən Quran əxlaqına dəvət etməkdir. Qurana uyan insan qurtuluş tapacaq. Allah "Sizi zülmətdən nura çıxartmaq üçün Öz quluna açıq-aşkar ayələr nazil edən Odur ..." (Hədid surəsi, 9) ayəsiylə, Quran əxlaqını yaşamağın insanları qurtuluşa çatdırdığını xəbər verir.\nBu kitab, cahil cəmiyyətə İslam əxlaqının bir təbliği və xatırlatmasıdır. "Həqiqətən, bu bir ibrətdir. Artıq diləyən Rəbbinə tərəf bir yol tapa bilər" (Müzzəmmil surəsi, 19) ayəsiylə də bildirildiyi kimi, istəyən Quran ayələri istiqamətində verilən öyüdlərə tabe olar. İnsanın bu dünyada keçirəcəyi müddət çox qısadır; istisnasız hər insan üçün "göz açıb bağlayana qədər" keçəcək. Özünü tamamilə bu qısa müddətə həsr edərək sonsuz bir əzabı gözə almaq isə şübhəsiz adamın özü üçün edə biləcəyi ən böyük ağılsızlıqdır. Əbədi qurtuluşun tək yolu bir an əvvəl cahillik əxlaqının bütün pisliklərindən xilas olub Allahın dəvət etdiyi din əxlaqına tabe olmaqdır. Bu kitabı oxuyan bütün insanlardan gözlənilən də, bu ən doğru seçimi etmələridir.\nDe ki: "Haqq gəldi, batil yox oldu. Çünki batil yoxluğa məhkumdur." (İsra surəsi, 81)


19 Oktyabr 2019, 14:09\nXəbər verdiyimiz kimi, dörd gün öncə paytaxtın Nərimanov rayonu Nazim Hacıyev küçəsində yaradılan ilk kitab köşkü ("Kitab dayanacağı") dünən səhər saatlarında sökülüb. Məlumata görə, köşkü Bakı Şəhər İcra Hakimiyyətinin Ticarət və Xidmət departamentinin əməkdaşları söküblər.\n"Yeni Sabah” köşkün hansı səbəblə söküldüyünü aydınlaşdırmaq üçün BŞİH-in mətbuat xidmətinin rəhbəri İsrafil Kərimov ilə əlaqə saxlayıb.\nO bildirib ki, köşkün bağlanmasına səbəb rəsmi sənədlərin olmamasıdır:\n"Hər hansı köşkün qoyulması üçün müvafiq qurumların icazəsi olmalıdır. Heç kimin xəbəri yoxdur, heç kəsə demədən gətirib köşkü qoyublar. Hansı məqsədlə qoyulmasından asılı olmayaraq, hər hansı bir köşk qoyulmadan öncə müvafiq orqanın icazəsi alınmalıdır. Hər şey qanunla olmalıdır”.\nİsrafil Kərimovun sözlərinə görə, araşdırmalardan sonra köşkü SOCAR-ın qoyduğu anlaşılıb və icazəsiz qoyulan köşk elə SOCAR-ın öz işçiləri tərəfindən sökülüb:\n"Köşkün sökülməsi ilə bağlı apardığımız araşdırmalardan məlum olub ki, bir neçə gün bundan əvvəl sözügedən köşk SOCAR işçiləri tərəfindən quraşdırılıb. Həmin köşkün üzərində SOCAR-ın loqosu olub. Köşkün qoyulduğu yer də SOCAR-ın Elmi Tədqiqat İnstitutunun yanıdır. Lakin müvafiq icazə alınmayıb. Buna görə də, köşk SOCAR-ın əməkdaşları tərəfindən demontaj olunub, aparılıb”.\nİsrafil Kərimov müvafiq orqandan icazə alındıqdan sonra köşkü əvvəlki yerinə qaytarıb qoymağın mümkün olduğunu deyib:\n"Mən bu layihəni müsbət qiymətləndirirəm. Bu çox yaxşı bir şeydir. Kitab oxumaq çox yaxşıdır, mən özüm də kitabları sevirəm, bizim rəhbərlik də həmçinin. Ancaq, bilirsiniz ki, qanunun tələbləri var. Bura şəhərin mərkəzidir, kənd deyil, qəsəbə deyil ki, kim nə istəsə, aparsın evinin qarşısına qoysun. Məramından və məqsədindən asılı olmayaraq, belə bir şey olmaz! İcazə alındıqdan sonra köşkü qaytarıb qoya bilərlər”.\nQeyd edək ki, layihənin kordinatoru Ramil Hüseynzadə sosial şəbəkədə paylaşdığı məlumatda SOCAR-ın layihə tərəfdaşı olduğunu və "Kitab dayanacağı" üçün məkan və mühafizəni də məhz bu qurumun təşkli etdiyini yazıb. Onun sözlərinə görə, "Kitab dayanacağı" Bakı Şəhər İcra Hakimiyyətinin Ticarət və Xidmət Departamenti ilə SOCAR arasında baş vermiş anlaşılmazlıq səbəbilə götürülüb.\nBir- biri ilə quda olan azərbaycanlı məmurlar - SİYAHI\nZahid Oruc Baş nazir Əli Əsədova çağırış etdi\nRafael Cəbrayılov məhkəməyə gəlməkdən imtina etdi\nXaricdə təhsil alanların nəzərinə - Dayandırılacaq\nBakıda qadınlara hücum çəkən şəxslər saxlanıldı - Video\nDeputat: BP büdcəyə nə qədər vəsait ödəyir?\nMaliyyə Palatasının Rəhbərliyindən – BANK RƏHBƏRLİYİNƏ – MÜHÜM TƏYİNAT\nOqtay Əsədov deputatlara irad tutdu\nBakı metrosunda böyük izdiham - SƏBƏB NƏDİR? - VİDEO\nBakıda qorxulu anlar - Soyunub insanlara hücum çəkdi - Video\n“...Qırmızı koftalı, yaşıl tumanlı...” - Xan Şuşinski bayrağımızı gizli musiqi ilə vəsf etmişdi - MARAQLI\nRamiz Mehdiyev bu idarə və şöbələri LƏĞV ETDİ\nQəzalı vəziyyətdə olan yataqxanada məskunlaşmış məcburi köçkünlərlə bağlı qərar verildi\nSuraxanı rayonuna yeni icra başçısı təyin edilib\nDeputat icra başçısı oldu: Yasamala o gətirildi\nŞirvan şəhərinin yeni icra başçısı kimdir? - DOSYE\nİlham Əliyev icra başçısını vəzifəsindən azad etdi - YENİ TƏYİNAT\nSON DƏQİQƏ: İlham Əliyev mərhum nazirin qardaşını İCRA BAŞÇISI TƏYİN ETDİ\nBakıda şadlıq sarayında kütləvi dava - VİDEO\nMüslüm Maqomayevin həyat yoldaşı təcili xəstəxanaya yerləşdirildi\nZaur Hüseynov Fuad Tağıyevi vəzifəsindən azad etdi (FOTO)\n“Yüz dəfə deyilib-təmiz işləyin! Amma yüz milyonlarla oğurlayırlar!” - Putin məmurlara qəzəbləndi